ועדת הפנים והגנת הסביבה, כנסת 25, פרוטוקול מספר 9, 2023-02-01 00:00

יעקב אשר: בוקר טוב לכולם

יעקב אשר:  אנחנו נמצאים היום בישיבה נוספת באחד הנושאים שהם בעצם דבר טבעי ונורמלי בכל מדינה, האפשרות והרצון והזכות של אנשים שיהיה להם דרכון ושהם יוכלו להנפיק ולקבל אותו בזמן נורמלי וסביר הוא דבר אלמנטרי

יעקב אשר:  אנחנו נמצאים היום בדיון שני לאחר הדיון שהתקיים פה לפני שלושה שבועות בדיוק

יעקב אשר:  הבטחתי שיהיה דיון המשך כדי שנוכל לתת זמן למשרד הפנים להכין תוכנית חירום לעניין הזה

יעקב אשר:  ואכן, שר הפנים דאז – ואני מקווה גם שר הפנים שיחזור לתפקידו בקרוב – הנחה את הגורמים במשרד הפנים להכין ולהציג תוכנית חירום שמטרתה היא למתן את הגרף ולהחזיר אותו להיות גרף סביר ונורמלי כמו בכל מדינה, וכמו שהיה לפני הקורונה, כשהפקת דרכון לא לקחה יותר מחודש ימים, משהו כזה, וזה דבר סביר

יעקב אשר:  לשם אנחנו צריכים לחתור

יעקב אשר:      כשרוצים להוריד עקומה במצב של למעלה ממיליון בקשות וכשאנחנו יודעים שאנחנו אמורים לטפל בתורים של חצי שנה ומעלה – אם לא תהיה תוכנית חירום שמטפלת מכל הכיוונים ותוקפת את הבעיה מכמה כיוונים ונותנת פתרונות מכמה כיוונים, אז אנחנו נדשדש בעניין הזה

יעקב אשר:  וגם הפתרונות של הדרכונים הזמניים היו נכונים לשעתם, ואולי הם נכונים לעוד קצת, אבל אני רוצה לשאוף ולהגיע לכך שיהיו כמה שפחות דרכונים זמניים, כי מי שעושה היום דרכון זמני הוא בעצם הפוטנציאל של הגל הבא לדרכונים הביומטריים הקבועים

יעקב אשר:  את זה אנחנו צריכים למנוע

יעקב אשר:      אני מקדם בברכה את מנכ"ל משרד הפנים מר רונן פרץ והצוות שלו, ותיכף ניכנס לדיון עצמו

יעקב אשר:  בפתח הדיון אני רוצה להודות ברמה האישית למר תומר מוסקוביץ', שיש לי איתו הרבה מאוד שנים של שיתוף פעולה בתפקידיו הקודמים וגם בתפקיד הזה ברשות האוכלוסין

יעקב אשר:  הוא הודיע על פרישתו, ואני מודה לו על הרבה מאוד דברים טובים שהוא עשה למען עם ישראל

יעקב אשר:  ואני מאחל לו הצלחה ואני בטוח שהשירות הציבורי עוד ייהנה ממנו רבות בנושאים אחרים

יעקב אשר:      נפתח את הישיבה בדוח של הממ"מ

יעקב אשר:  פנו אליי לפני הישיבה הקודמת שהייתה לפני שלושה שבועות, ואמרו, אנחנו באמצע להכין דוח, תחכה עוד שבוע-שבועיים כדי שנוכל להציג את הדוח

יעקב אשר:  ואני אמרתי להם שלפעמים יש דברים שאנחנו חייבים להציף אותם, להתחיל אותם, להתחיל את התהליך, תסיימו תוך כדי תהליך ועדיין יהיה לנו במה להשתמש בזה

יעקב אשר:  ראיתי את זה בעיון ראשוני, וזה נשלח גם לחברי הוועדה

יעקב אשר:  נכון, לאה?     

לאה קריכלי: בוודאי, כן

יעקב אשר: יש לנו נתונים חשובים ונכונים, ואני מבקש שנתחיל עם זה

יעקב אשר:  לאחר מכן, נעבור למנכ"ל משרד הפנים שייתן לנו את התוכנית שגיבש משרד הפנים

יעקב אשר:  וכמובן, נראה אם זה אותם דברים תואמים להחלטות שלנו מהפעמים הקודמות ואולי נוסיף על זה עוד רעיונות

יעקב אשר:  גם אם נצא היום – ונצא היום, בעזרת השם, כי הכוח וכל המהות של הוועדה הזאת הם מעקב אחרי החלטות וביצוען

יעקב אשר:  אז אנחנו נצא היום עם תוכנית, כי אני יודע כמה הם טרחו והיינו בקשר עם המנכ"ל ועם הצוות שלו כדי להגיע לכמה שיותר דברים מעשיים

יעקב אשר:  אבל תוך כדי תנועה אפשר יהיה להוסיף עוד רעיונות ועוד דברים שלאט-לאט יסגרו את הפער הגדול הזה

יעקב אשר:  אני מבקש מהממ"מ להציג את המצגת בקצרה

מיכל לרר: תודה רבה

מיכל לרר:  שמי מיכל לרר, ממרכז המחקר והמידע של הכנסת

מיכל לרר:  אני אציג בקצרה נתונים מרכזיים שנוגעים לסוגיית הדרכונים, ובמיוחד לנושא הזמנים

מיכל לרר:  המסמך המלא נמצא בפורטל הוועדה ובאתר הממ"מ

מיכל לרר:      (הצגת מצגת)     לפני שנצלול לסוגיית הזמנים, נתחיל עם שקף שנותן רקע לנושא הזה

מיכל לרר:  אנחנו רואים כאן שני תרשימים – מצד ימין, את מספר הישראלים שיצאו לחו"ל בין השנים 2019 עד 2022, והתרשים מצד שמאל מראה את מספר הבקשות להנפקת דרכונים באותן שנים

מיכל לרר:      אנחנו רואים כאן שב-2022 מספר הבקשות להנפקת דרכונים היה מיליון ו-349 אלף ומשהו

מיכל לרר:  אני לא רואה מכאן, אבל מדובר בעלייה של יותר מ-30% ממה שהיה לפני התפרצות משבר הקורונה

מיכל לרר:  זו סוגיה שמתמודדות איתה מדינות שונות

מיכל לרר:  אנחנו כותבים במקביל סקירה משווה בנושא הזה, ואנחנו רואים שזו בעיה שהיא לא ייחודית לישראל, היא ייחודית בהרבה מדינות בגלל שכולן חוו את משבר הקורונה

מיכל לרר:      הפער שאנחנו מדברים עליו היום נוצר מהעובדה שב-2020 ו-2021 הוגשו יחד 1

מיכל לרר: 1 מיליון בקשות להנפקת דרכונים, וזה בעצם המספר שבדרך כלל מוגש בשנה אחת

מיכל לרר:  מכאן הפער

מיכל לרר:      זמני המתנה לקבלת דרכון מורכבים משני פרקי זמן

מיכל לרר:  פרק הזמן הראשון הוא עד לקבלת תור באחת מלשכות רשות האוכלוסין וההגירה, ופרק הזמן השני נוגע לתקופת הטיפול, מרגע שאדם מגיע לתור שלו בלשכה, עובר את תהליך ההרכשה, דרך המעבר במפעל הייצור ויציאת הדרכון לדואר

מיכל לרר:  כמובן שאחר כך יש את תקופת המשלוח, אבל זה כבר לא באחריות רשות האוכלוסין וההגירה

מיכל לרר:      בפרק הזמן הראשון עד לקבל התור אנחנו עדיין עומדים על מספר ימים ארוך מאוד – בין 132 ימים ל-179 ימים

מיכל לרר:  זה הממוצע לשבוע הראשון של חודש ינואר

מיכל לרר:  בתרגום לחודשים, היום לוקח לקבל תור בין ארבעה וחצי חודשים לבין שישה חודשים

מיכל לרר:  הפרק הזמן השני נוגע בממוצע ב-25 ימים, ואחר כך כאמור יש את פרק הזמן שאנחנו לא מפרטים עליו כאן, של המשלוח בדואר

מיכל לרר:  כלומר, בסך הכול היום לוקח מעל שישה חודשים לקבל דרכון

מיכל לרר:      עכשיו נעשה זום אין על כל אחת מהתקופות האלה

מיכל לרר:  אנחנו רואים כאן את מספר הימים שלוקח לקבל תור

מיכל לרר:  אנחנו רואים שיש הבדל קל בין פריפריה למרכז

יעקב אשר: תדגישי, זה לקבל תור, לפני התהליך של אחר כך

מיכל לרר: כאן אנחנו מדברים על כמה זמן לוקח לקבל תור

מיכל לרר:      הנתונים הצבועים – במחוזות חיפה וצפון, נכון לשבוע הראשון של ינואר 2023, לקח בין 132 ימים ל-142 ימים, שהם כמעט חמישה חודשים להשיג תור

מיכל לרר:  משך הזמן הארוך ביותר הוא במרחב מרכז – 179 ימים להשיג תור, שזה חצי שנה

מיכל לרר:  כלומר, יש הבדלים קלים בין פריפריה למרכז, למרות שגם בפריפריה לא מדובר על זמנים קצרים, מדובר עדיין על זמנים מאוד ארוכים

יעקב אשר: נתון חיובי לפריפריה

מיכל לרר: הטבלה הזו, שהיא מאוד עמוסה, נוגעת לפרק הזמן השני, מרגע ההרכשה בלשכה ועד היציאה לדואר

מיכל לרר:  זה נושא פחות מדובר, לפחות בשיח הציבורי

מיכל לרר:  בעיקר מדברים על הזמנים שלוקח לקבל דרכונים, אבל גם כאן יש איזה צוואר בקבוק, ולכן חשוב להכניס גם את זה לדיון

מיכל לרר:  מה שאנחנו רואים כאן בעמודה הימנית זה את זמן ההרכשה בלשכה, ועד היציאה לדואר בימים, לפי חודשים

מיכל לרר:  בתחילת 2022 משך הזמן שזה לקח היה בין 7 ל-11 יום

מיכל לרר:  ואז לאורך 2022 המספר הזה עלה, כאשר הוא התחיל לרדת בחודש אוקטובר ועד סוף דצמבר 2022

יעקב אשר: ופה הנקודה שצריך להסביר למה זה ירד

יעקב אשר:  קודם כל, למה נהיה יותר טוב ולמה חזר להיות רע?     

מיכל לרר: הייתה תוספת של כוח אדם

מיכל לרר:  המפעל תוגבר ב-16 עובדים בין יוני לנובמבר

מיכל לרר:  התוספת הזו לא מביאה לירידה במספר הימים, אבל היא מנעה התמשכות ארוכה יותר

מיכל לרר:      בעמודה ליד אנחנו רואים את מספר הבקשות להנפקת דרכונים בכל אחד מהחודשים האלה

מיכל לרר:  בעמודה ליד את מספר הדרכונים שיוצרו במפעל

מיכל לרר:  ובעמודה השמאלית ביותר חישבנו אומדן שאמור לתת איזושהי תשובה לשאלה אם כושר הייצור תואם את הביקושים

מיכל לרר:  ברור שזה לא אחד לאחד, אבל עדיין יש פה כדי לתת איזושהי תשובה לשאלה הזאת

מיכל לרר:      בתקופה שבה המפעל תוגבר בכוח אדם נוסף, מחודש יוני עד נובמבר, אנחנו רואים כושר ייצור שעולה על 100%

מיכל לרר:  כלומר, יש פה צמצום של הפערים

מיכל לרר:  אבל מרגע שתגבור כוח אדם הופסק, אנחנו רואים ירידה

תומר רוזנר: מה זה ה-100%?     

מיכל לרר: 100% זה כשהייצור תואם את מספר הבקשות

תומר רוזנר: זה לא כושר הייצור

תומר רוזנר:  כושר הייצור יותר גדול

תומר רוזנר:  כשמוסיפים עובדים אפשר לייצר יותר

מיכל לרר: נכון

מיכל לרר:  הכוונה היא שהצליחו לצמצם את הפער, וברגע שהנתונים יורדים מ-100% אז הפער ממשיך לגדול

תומר רוזנר: מהביקוש, לא מכושר הייצור

יעקב אשר: בדיוק

יעקב אשר:  אם ימשיכו את ה-100% הזה אז הפער יישאר כל הזמן

יעקב אשר:  כדי להוריד את הפער אתה צריך לקפוץ ל-140% או ל-150%

תומר רוזנר: הנתונים מוכיחים שיש כושר ייצור גדול יותר ברגע שמוסיפים עובדים

יעקב אשר: ברור

יעקב אשר:  בשביל זה אפילו לא צריך ללמוד ליבה

מיכל לרר: השקף הבא מדבר על הפתרונות שהרשות נוקטת בהם

מיכל לרר:  כאמור, הפתרון המרכזי זה הרחבה של המסלול של דרכונים זמניים

מיכל לרר:  אני לא ארחיב על זה כי זה נידון במידה מסוימת בדיון הקודם, וזה גם חלק שמן הסתם הרשות תתייחס אליו

מיכל לרר:  אני רק אגיד שהפעולה המרכזית שקורית היום, להבנתנו, היא הרחבת המסלול של הדרכונים הזמניים

מיכל לרר:  יש לזה יתרונות ויש לזה חסרונות

מיכל לרר:  ולצד זה, נושא כוח אדם והפתרונות הטכנולוגיים

יעקב אשר: כמו שאמרתי קודם, הייתי רוצה להבליט את החסרונות של הדרכונים הזמניים

יעקב אשר:  יש בזה יתרונות, כמו שאמרת, אבל החיסרון הוא שאנחנו דוחים את הגל לאיזור הבא

יעקב אשר:  כמה זמן עובד הנושא של הזמני?     

תומר רוזנר: בערך עשרה חודשים

יעקב אשר: אז הראשון שקיבל, כבר בעוד שנה וחצי הוא מתדפק על דלתותינו עוד פעם

תומר רוזנר: בעוד שנה וחצי יהיה אסון הרבה יותר גדול

יעקב אשר: בדיוק

תומר רוזנר: באוגוסט 2024 יש כ-4 מיליון תעודות שפוקעות ביום אחד

יעקב אשר: על זה הוקמה עכשיו ועדה משותפת

תומר רוזנר: במקום לעשות את זה בשלבים

תומר רוזנר:  אני לא מבין למה הם לא עושים את זה בשלבים

יעקב אשר: נצטרך לקחת את זה בחשבון, כי אנחנו מקימים בימים אלה ועדה משותפת של ועדת המדע - - -     

תומר רוזנר: לא, זה לא קשור

יואל ליפובצקי: אני אשמח לדעת מאיפה תומר הביא את הנתון של 4 מיליון

תומר רוזנר: זה מה שפורסם

יואל ליפובצקי: אז תבדוק פרסומים

יואל ליפובצקי:  תבדוק איתנו נתונים לפני שאתה אומר בוועדה דברים לא נכונים ליושב-ראש הוועדה

תומר רוזנר: תנו את הנתונים המדויקים

יואל ליפובצקי: יש כ-1

יואל ליפובצקי: 8 מיליון אזרחים שיש להם תעודות זהות ישנות

יואל ליפובצקי:  באוגוסט 2024 זה יוארך בעוד שנתיים, לבקשת אגף תקציבים, ואז יפוג תוקפן של התעודות הישנות

יואל ליפובצקי:  מבדיקה שעשינו, יש בערך 400,000 אזרחים בשנה מתוך ה-pool של תעודות הזהות הישנות, שעושים בכל מקרה תעודות

יואל ליפובצקי:  זאת , בעוד שנתיים אנחנו אמורים להיות בכ-1 מיליון

יואל ליפובצקי:  לא ב-4 מיליון

יעקב אשר: אבל אתה מבין שמיליון כאלה - - -     

יואל ליפובצקי: צריך להיערך לזה

יואל ליפובצקי:  כמובן

יעקב אשר: בדיוק

יעקב אשר:  והיום צריך להיערך לזה, ולא מחר

יואל ליפובצקי: נכון, נכון

יואל ליפובצקי:  כמובן

יואל ליפובצקי:  פשוט רציתי לדייק את הנתונים

תומר רוזנר: זה לא גזירת גורל

תומר רוזנר:  אפשר לתת פקיעה - - -     

יעקב אשר: אם הם ערוכים, אז אין לי בעיה שיעשו את הכול אפילו ביום אחד

יעקב אשר:  אני צוחק, מקצין את זה

יעקב אשר:  אבל אם הם לא ערוכים, אז כמו שאומר היועץ המשפטי, זו לא גזירת גורל שחייב להיגמר ביום מסוים

יעקב אשר:  אפשר לעשות את זה בשלבים ולסיים את זה

יעקב אשר:  אבל ברור שאי אפשר ששני משברים יהיו ביחד

יעקב אשר:  ואגב, זה חלק מהסיבות שראינו בדיון הקודם ודיברנו עליהן

יעקב אשר:  כי היום הלשכות נתפסות גם על הדברים הסטנדרטיים, על תעודות זהות, על רישום שינוי כתובת ודברים כאלה; כל הנושא של העולים החדשים שבאים להנפיק תעודות זהות ולאחר מכן דרכונים

יעקב אשר:  פעם זה היה קורה בשדה ושם היו מקבלים תעודת זהות, והיום הם שוב ממלאים את הלשכות

יעקב אשר:  כל הדברים האלה לא יכולים לעבוד ביחד

יעקב אשר:  יש גבול לקיבולת

יעקב אשר:  ולכן צריך להיערך ולהיות מסודרים בעניין הזה, ואז אפשר גם לא להאריך את משך הזמן

יעקב אשר:      לסיום? או שסיימת?     

מיכל לרר: זהו

יעקב אשר: אז קודם כל, תודה רבה לכם על העבודה המאומצת והטובה

יעקב אשר:  את רוצה להוסיף משהו?     

אורלי אלמגור לוטן: רק לשאול שאלה

אורלי אלמגור לוטן:  אני אורלי אלמגור לוטן, אני ראש צוות בממ"מ

אורלי אלמגור לוטן:  רק שאלה שעלתה לנו

אורלי אלמגור לוטן:  אולי זה far-fetched, כמו שאומרים

אורלי אלמגור לוטן:  האם יש לדרכונים הזמניים עוד מגבלות מעבר למגבלת הזמן והעלות? מדברים עכשיו על Visa Waiver לארה"ב, אם יהיה

אורלי אלמגור לוטן:  יש לזה איזשהו קשר? דרכון זמני, לפחות לפי מה שראינו בחיפוש מהיר, לא מאפשר כניסה לארה"ב

אורלי אלמגור לוטן:  ואם אתם הולכים לפתרון ארוך טווח יותר, עשויות להיות לזה עוד השלכות

יעקב אשר: תודה רבה

יעקב אשר:  שאלה מצוינת

יעקב אשר:  במיוחד כשאנחנו אמורים לקדם את החקיקה שלנו, לפחות אחרי אישור המליאה היום

יעקב אשר:  המליאה תאשר את התיקונים שאנחנו צריכים לעשות בחקיקה לצורך עניין הוויזות

יעקב אשר:  תשובה אפשר לפני הסקירה של המנכ"ל?     

אורי אריאל: אני אורן אריאב, מנהל אגף טכנולוגיות דיגיטליות ומידע ברשות

אורי אריאל:  השאלה היא שאלה מצוינת וגם האמירה היא נכונה

אורי אריאל:  ב-Visa Waiver אי אפשר לבקש אישור כניסה מקוצר עם דרכון לא דיגיטלי

אורי אריאל:  יש סיכוי שבמדינות נוספות יסתכלו במבט שני ושלישי על בן אדם שמגיע עם דרכון לא דיגיטלי; המעבר הוא פחות נוח

יעקב אשר: אבל זה אומר שכל מי שירצה להצטרף לחגיגת הוויזה לארה"ב - - -     

אורלי אלמגור לוטן: הוא אומר שיש מדינות נוספות - - -     

יעקב אשר: בואו לא נתפרס עכשיו על הכול

יעקב אשר:  בואו נבחן תהליכים

יעקב אשר:  חברים, זו לא מומחיות מקצועית שאנחנו לא יודעים אותה

יעקב אשר:  זה ניהול, ניהול סיכונים,  ניהול תחזיות

יעקב אשר:  זאת אומרת, אם אנחנו רצים עכשיו עם הוויזות, אז הולך להיות לנו עוד גל ואנחנו בעצם באים עם כמה גלים יחד

יעקב אשר:  יכול מאוד להיות, ושוב, זו הערה מעולה כי אם היינו דנים בזה בישיבה הקודמת אז הייתי מעלה את זה

יעקב אשר:  אני ארצה אחר כך את התייחסות המנכ"ל לעניין הזה

יעקב אשר:  העלינו בישיבה הקודמת שאולי היה כדאי לא להמשיך את נושא הדרכונים הזמניים כדי לא ליצור את הגל הבא, אבל עכשיו זה מקבל חיזוק הרבה יותר חזק

אורי אריאל: דבר ראשון, אנשים שיש להם דרכונים זמניים ויש להם ויזה, אז כמובן שיש להם ויזה

אורי אריאל:  זה כבר לא מפריע להם להיכנס לארה"ב

יעקב אשר: לא דיברתי על אלה

יעקב אשר:  דיברתי על אלה - - -     

אורי אריאל: אבל אנשים שמקבלים היום דרכון זמני - - -     

יעקב אשר: וירצו להוציא ויזה ברגע שהבשורה תצא - - -     

אורי אריאל: לא, הם לא ירצו להוציא ויזה

אורי אריאל:  הם ירצו להשתמש בפטור

יעקב אשר: בפטור של זה

יעקב אשר:  כן, ברור

יעקב אשר:  סליחה

יעקב אשר:  אני גם צריך להתרגל

אורי אריאל: מי שיש לו דרכון מהסוג הזה, אחד מהשניים – או שהוא ייאלץ לעשות דרכון ביומטרי או שהוא ייאלץ להוציא ויזה

אורי אריאל:  אלה יהיו האפשרויות שלו

תומר רוזנר: או שהוא יצטרך לא לנסוע פשוט

יעקב אשר: מה הנתון של זמנים שקיים היום ושעולה כל רגע? כמה דרכונים זמניים יש לנו כרגע?     

אורי אריאל: אנחנו מבררים את הנתון

יואל ליפובצקי: נברר את הנתון המדויק

יואל ליפובצקי:  בשנה שעברה היו כ-230,000 דרכונים - - -     

יעקב אשר: לפי הנתונים שיש לי, 15% מהדרכונים שהונפקו השנה הם דרכונים זמניים

יואל ליפובצקי: נכון

יואל ליפובצקי:  בשנה שעברה הנפקנו 230,000 דרכונים זמניים בסך הכול

יואל ליפובצקי:  מתוכם, אני מעריך, כ-40% – אולי קצת יותר, אנחנו נבדוק את הנתון – עשו גם ביומטרי

יעקב אשר: חשוב לדעת את זה

יעקב אשר:  חבר'ה, תבנו לכם לוח גאנט של העניין הזה בגלל שאנחנו ניפגש בצומת של הרבה גלים ביחד, ושוב נצטרך לבוא לפה

יעקב אשר:  ואני רוצה שהמנכ"ל יהיה עסוק בדברים אחרים, ולא בדבר הזה

יעקב אשר:  יש לו משימות קצת יותר גדולות וחשובות

יעקב אשר:  זה הזמן לעבור אליך, מנכ"ל משרד הפנים, בבקשה

יעקב אשר:  לאחר מכן נקיים דיון, ולחברי הכנסת ודאי יהיה מה להוסיף בעניין

רונן צור: בוקר טוב

רונן צור:  אדוני היושב-ראש, תודה רבה על הדיון

רונן צור:  אני חושב שזה שינוי מרענן שיש גם דיוני מעקב ולא רק לסמן V על קיום הדיון

רונן צור:      בפתח הדברים אני רוצה להגיד שמיד עם כניסתי לתפקיד, למעשה ביום הראשון, קרא לי השר דרעי דאז וביקש ממני להיכנס לאירוע הזה כי הוא הבין שהשירות שניתן היום לאזרח הוא לא שירות טוב, בסופו של דבר

רונן צור:  בלי להיכנס כרגע לסיבות ולנימוקים, השר דרעי, כמו שאתה מבין, יודע ומכיר את משרד הפנים וגם את רשות האוכלוסין, והוא ביקש ממני לבחון מה אפשר לעשות כדי לתת שירות טוב יותר

רונן צור:      כשהתחלתי לעבוד ונכנסתי לרשות האוכלוסין, זכיתי לשיתוף פעולה מלא מהנהלת רשות האוכלוסין, ובראשה מתומר, וכאן זה המקום לומר לו תודה על העבודה במקום ובזמן מאוד לא פשוטים

רונן צור:  במסגרת העבודה נעזרתי בבחור בשם אריק ברבינג שמכיר את המערכות האלה די טוב, ונכנסנו ללמוד את האירוע

רונן צור:  ואני חייב לומר לך שבמסגרת הבדיקה עשינו ביקור בלשכות אוכלוסין וגם בארבל, ועולה תמונה ברורה מאוד

רונן צור:  העובדים בלשכות האוכלוסין ובכלל ברשות האוכלוסין עושים עבודה נפלאה, עבודה קשה, ואי אפשר לבוא אליהם בטענות

רונן צור:  אני חושב שהם האחרונים שאפשר לבוא אליהם בטענות

רונן צור:      אנחנו נמצאים בסיטואציה שבה נקלענו למשבר כתוצאה מהקורונה, אבל זה לא המקום והזמן להיכנס לשאלה למה אנחנו כאן כי אני חושב שהתמונה ברורה וכולנו יודעים את הסוגיה הזו

רונן צור:  אנחנו מנסים להסתכל על צעדים צופי עתיד מאשר להתעסק בעבר

רונן צור:  ובסופו של דבר, אין פה להמציא את הגלגל מחדש

רונן צור:  יש לנו את הכלים שיש לנו ואיתם צריך להתמודד

רונן צור:      השינוי הגדול שאנחנו מציעים הוא שינוי פרדיגמה שאומרת, בדיוק ברוח הדברים שאתה אומר, דרכונים זמניים הם לא הפתרון והם לא יכולים להיות פתרון

רונן צור:  כתוצאה מהקורונה, נוצר אגם של תור של קרוב ל-700,000 תורים נכון לעכשיו, אולי קצת יותר

רונן צור:  וכל עוד שלא נרוקן את המאגר הזה, לא נצא מהפלונטר הזה

רונן צור:  הדרכונים הזמניים, שוב, הם לא הפתרון

רונן צור:  הם פתרון הכרחי למי שצריך לטוס מחר בבוקר או בתקופה הקרובה, אבל לא כשיטה

רונן צור:      כשיטה זה לא יכול לעבוד כי, כמו שאמרת, אנחנו נפגוש אותם בעוד שנה או בעוד שנתיים

רונן צור:  יש הרבה מאוד חסרונות לשימוש בדרכון הזמני, גם למדינה, גם לאזרח מבחינת עלויות

רונן צור:  כך שאנחנו חושבים שהצעדים שצריכים להינקט הם בעיקר בריקון של אותו מאגר של 700,000

רונן צור:  בואו נזכור כולנו, עד לפני הקורונה רשות האוכלוסין נתנה שירות מצוין לתושבים

רונן צור:  משך ההמתנה היה קצר מאוד

רונן צור:  אני חושב שהם יודעים לעשות את העבודה, וצריך לחצות את הגל הזה

רונן צור:      בנוסף לסוגיה הזו, הרשות מתמודדת גם עם בעיות אובייקטיביות

רונן צור:  כולנו מכירים את הקושי לא ברשות אוכלוסין במדינת ישראל, אלא בכלל בכל העולם, בנושא גיוס כוח אדם

רונן צור:  הנושא הזה נמצא על השולחן כל הזמן

רונן צור:  אני חושב שהרשות קיבלה את האמצעים לגייס עובדים, מבחינת תקנים, מבחינת האוצר, מבחינת כל מה שצריך, אבל לא מצליחים לגייס את העובדים

רונן צור:  וזה קשה מאוד

רונן צור:      במסגרת הבחינה שעשינו אמרנו, כרגע יש שני צווארי בקבוק שמעכבים את התהליך

רונן צור:  התהליך של הנפקת דרכון הוא תהליך ארוך עם כמה תחנות

רונן צור:  המוקד הראשון הוא בלשכות האוכלוסין, וזה אותו תור שאתה מדבר עליו, שאנשים ממתינים חצי שנה – או לפי הנתונים של הממ"מ

רונן צור:  שם זה פקק רציני שאנחנו צריכים לראות איך לפרק אותו

רונן צור:  והמקום השני הוא ביחידת ההדפסות, שם יש פערים טכנולוגיים שמגבילים אותנו ביכולת הייצור היומית

רונן צור:  אין לנו יכולת ייצור בלתי מוגבלת

רונן צור:      אנחנו מציעים כרגע, קודם כל, לנקוט בצעד ראשון שכבר ננקט בעבר ועבד; אנחנו רואים אותו בגרפים שהוצגו כאן – וזה ארבל

רונן צור:  הרצון או ההנחיה כרגע היא לחזור ולתגבר את ארבל ברמה של שתי משמרות לפחות

רונן צור:  בחנו את האפשרות אולי גם למשמרת שלישית, אבל זה קצת יותר מורכב

יעקב אשר: היא מורכבת בגלל המכונות, אם המכונות יעמדו בזה

רונן צור: כן, מכל מיני סיבות

רונן צור:  ברגע שנוסיף משמרת נוספת בארבל נכפיל את יכולת הייצור של הדרכונים

רונן צור:  זה יצמצם קצת את הפער, אבל לא ייתן לנו פתרון מלא

רונן צור:  כדי להגיע לפתרון המלא צריך להתחיל בלשכות האוכלוסין

תומר רוזנר: רגע, מתי קורה התגבור הזה?     

רונן צור: תיכף אני אתייחס גם ללוחות הזמנים

רונן צור:      ההצעה שלנו היא תוכנית שנבנתה, אגב, עם רשות האוכלוסין, עם יואל ליפובצקי ועם האנשים המצוינים שיש שם, והיא לקחת את ארבע רשויות האוכלוסין הגדולות: באר שבע, תל אביב, ירושלים וחיפה, ולהפעיל אותן שעות נוספות עד השעה 12 בלילה, ומהשעה 16:00 עד 24:00 העובדים בלשכות יעשו אך ורק הנפקת דרכונים, ולא שום שירות אחר; לא ויזות, לא עולים חדשים, לא כלום

רונן צור:  אך ורק הנפקת דרכונים

יעקב אשר: לא תעודות זהות, ולא כלום

רונן צור: כלום

רונן צור:  הם מיועדים רק להנפקת דרכונים, להרכשות

רונן צור:      אנחנו צופים שבמשך תקופה של שנה, אם נצליח לתגבר, ותיכף אני אגיד גם את הקשיים בתגבור הזה, במשך כשנה – אם נעמוד בקצב הזה, היכולת הקשה של הדרכונים תוכפל ותגיע למיליון דרכונים בשנה, נוספים מעל מה שעושים היום

רונן צור:  אז ההכפלה של השירות בלשכות האוכלוסין וההכפלה של הכוח בארבל הביאו לצמצום

רונן צור:  אני לא יכול להגיד שכמו שהיה בעבר יקבלו דרכון תוך שבועיים, אבל זה יבא לצמצום משמעותי

רונן צור:  הקושי בעניין הזה הוא כוח אדם

רונן צור:  כרגע ביקשתי להסיט כוח אדם קיים במקביל להליכי קליטה שקיימים היום ויימשכו

יעקב אשר: כמה עובדים יש כרגע בתהליכי קליטה?     

יואל ליפובצקי: בסביבות 50

רונן צור: 40–50

יעקב אשר: והם כולם עוברים נטו אליכם, ולא מושאלים אחר כך למשרד העלייה?     

יואל ליפובצקי: לא, נטו אלינו

רונן צור: אבל צריך להבין שגם הליך קליטה של עובדים הוא קשה, וגם אחרי שקולטים אותם צריך להכשיר אותם למשימה הזו

יעקב אשר: למשימה הזו או בכלל?     

רונן צור: למשימה הזו

רונן צור:  המשימה הזו עולה לראש סדר העדיפויות של רשות האוכלוסין ושל משרד הפנים, וזו המשימה בראש הרשימה

רונן צור:  בשלב ראשון נסיט עובדים קיימים מתוך רשות האוכלוסין עצמה

רונן צור:  זה הפתרון המהיר ביותר שניתן להציע כרגע

רונן צור:  הם יצטרכו לעבור הכשרה קצרה מאוד של מספר ימים

רונן צור:  הדבר הזה עבד בארבל בעבר

רונן צור:  בעבר ראינו את הנתונים, עד נובמבר האחרון קצב הייצור הוכפל מכ-4,000 דרכונים ביום לכ-8,000 ואולי קצת יותר

רונן צור:  צריך להמשיך עם זה

יעקב אשר: ארבל זה ההדפסה

רונן צור: כן

רונן צור:  צריך להמשיך עם הדבר הזה במקביל לתגבור בלשכות השירות

רונן צור:  לשכות השירות הן אלה שבסופו של דבר יביאו לקיצור התורים

רונן צור:  שם נמצא המפתח

רונן צור:  גם שם – ואני אומר את האמת – הייתה התלבטות קשה, כי מצד אחד אנחנו מבינים את הצורך בשיפור השירות, ואני חושב שאין חולק שהשירות שניתן היום הוא לא שירות טוב

רונן צור:  אני לא חושב שמישהו יכול לבוא לאזרח ולהצדיק פרק המתנה של חודשים - - -     

יעקב אשר: לא, לא

יעקב אשר:  אבל צריך להבהיר

יעקב אשר:  נשאלתי שאלה ואני חושב שניסיתי להבהיר אותה קודם וזה מה שאתה אמרת

יעקב אשר:  הגיוס של האנשים בלשכות מ-16:00 עד 24:00, כמו שאמרת, זה לצורך דרכונים ביומטריים בלבד, לא זמניים, לא תעודות זהות, לא העברת כתובת, לא שום דבר

יעקב אשר:  פשוט לעניין הזה של הורדת הגל, נקרא לזה ככה

רונן צור: נכון, נכון

יואל ליפובצקי: ובלי שינויי מרשם

יואל ליפובצקי:  זה חשוב להגיד

יואל ליפובצקי:  הכוונה, לא בן אדם שרוצה לשנות פתאום שם ולהוציא דרכון עם השם החדש, אלא מה שאתם אומרים נטו, וכמו שהמנכ"ל אומר, לסגור את הפער

יעקב אשר: מאה אחוז

יעקב אשר:  הלאה

יעקב אשר:  סליחה שהפרעתי

רונן צור: לי ברמה האישית, אחרי שביקרתי בלשכות האוכלוסין ופגשתי את העובדים – אני לא מדבר על דרג ההנהלה, אלא על העובדים שנותנים את השירות – היה קושי גדול מאוד לדרוש או לבקש: היום תעבדו שעות נוספות או תתגברו בשעות עד 12 בלילה

רונן צור:  בואו נודה על האמת, הם עובדים קשה, זו עבודה לא פשוטה של קבלת קהל

רונן צור:  אנחנו מבינים שהדרך היחידה שנוכל איך שהוא לבקש את הבקשה הזו מהם היא באמצעות תמרוץ ראוי, וזו נקודה שאנחנו עובדים עליה מול האוצר

יעקב אשר: ההסתדרות כאן?     

תומר רוזנר: האוצר, האוצר יותר חשוב

קריאה: בוקר טוב

יעקב אשר: אני מבקש שהאוצר ידע שההסתדרות כאן

קריאה: ההסתדרות כאן

רונן צור: אני ישבתי גם עם ההסתדרות, ואני שמח שיש הבנה ושיתוף פעולה גם מצידם

רונן צור:  לא סגרנו את כל הפרטים איתם, אבל בסך הכול יש נכונות להתגייס לעניין

יעקב אשר: ועכשיו נעבור לחלק שוודאי יש הבנה ושמחה באוצר

יעקב אשר:  מי נמצא איתנו כאן מהאוצר, בעניין הזה? תספר לנו

יעקב אשר:  אני לא תמיד אשאל אותך מה אתה עושה בישיבות מול האוצר, אבל הפעם אנחנו נלווה אתה התהליך הזה במעקב

יעקב אשר:  והמעקב הוא לא בגלל שאני לא סומך על המנכ"ל ולא בגלל שאני לא סומך עליכם

יעקב אשר:  לא אמרתי שאני סומך ב-100% עליכם, מהאוצר

יעקב אשר:  אבל אני אומר שהדברים האלה הם קריטיים

יעקב אשר:  עכשיו זה הדבר הקריטי

יעקב אשר:  זאת אומרת, אם יהיו רק תקנים באוויר ולא יהיה גם פיצוי לעובדים שנמצאים כבר כמעט שלוש שנים במצב קשה מאוד, בימים לא קלים, בעקבות הקורונה והכול

יעקב אשר:  אם לא תהיה תוצאה, אנחנו נמשיך עם הדבר הזה, ואני לא אתן לזה לקרות

יעקב אשר:  מה קורה עם האוצר?     

רונן צור: אני אומנם חודש מנכ"ל משרד הפנים, אבל במגזר הציבורי קצת יותר ועובד לא מעט מול האוצר, ויש פה אירוע חריג שמנכ"ל משרד מחמיא לאוצר

רונן צור:  אני חושב שבסך הכול האוצר מביע נכונות, מבין את הבעיה האמיתית

רונן צור:  מהנתונים שאני מקבל, האוצר נתן חבילות סיוע בעבר והתגייס לטובת הנושא הזה

רונן צור:  אני בטוח שגם בעתיד זה יהיה ככה, בעתיד הקרוב

יעקב אשר: כמה ימים?     

רונן צור: זה עניין של כמה ימים

רונן צור:  יש לנו ישיבה כבר בשבוע הבא עם האוצר ועם הממונה על השכר

רונן צור:  יש נכונות, ולא ניכנס פה כמובן לדרישות ולפערים במשא ומתן, אם הם קיימים

רונן צור:  אנחנו עוד בשלב מוקדם מדי לזה

רונן צור:  אבל בסך הכול, יש הבנה של האירוע גם מבחינת האוצר

תומר רוזנר: שאלה לאוצר – רק לוודא שהמגבלה שאנחנו בעצם ללא תקציב, אנחנו בתקציב המשכי, לא תהווה מכשול

רונן צור: אני אענה בשם האוצר?     

תומר רוזנר: לא

יעקב אשר: לא

נועה שוקרון: אני רוצה להשיב על זה

נועה שוקרון:  אני נועה שוקרון, רכזת תעסוקה באגף תקציבים

נועה שוקרון:  אני אחראית על רשות האוכלוסין, ולא רכז פנים, והגעתי לדיון היום כי אני הגורם הרלוונטי

יעקב אשר: מצוין

נועה שוקרון: תקציב המשכי – היועץ המשפטי אמור לדעת את זה יותר טוב ממני – בוודאי מגביל אותנו, בוודאי שהוא מהווה מגבלה

נועה שוקרון:  אבל יש ממשלה חדשה ויש תהליך של תקציב ברקע, שגם הוא אמור להסתיים בלוחות זמנים מאוד-מאוד-מאוד קרובים

יעקב אשר: לא, לא

תומר רוזנר: ממש לא קרובים

תומר רוזנר:  התקציב אמור להיות במאי

יעקב אשר: את בעלת ניסיון מספיק

יעקב אשר:  זו תוכנית חירומית

יעקב אשר:  אני לא ראש הממשלה

יעקב אשר:  אני לא צריך לחשוב על עוד משרדים

יעקב אשר:  אני כרגע מטפל במה שיש לי פה על השולחן

יעקב אשר:  הנושא הזה לא יכול לחכות, לא לתקציב המדינה ולא להחלטות אחר כך

יעקב אשר:  מה שאמר היועץ המשפטי – הוא פשוט קרא לילד בשמו

יעקב אשר:      תקציב המדינה – אין בעיה שתבשרו לנו שהוסיפו עליהם עוד 200 עובדים ונתנו להם עוד שעות, וערך שעה שלהם גם עלה

יעקב אשר:  זה בסדר

יעקב אשר:  עד שיהיה תקציב המדינה ועד שהוא יופעל, האם יש לנו אמירה שלכם שאתם תמצאו את הדרכים המשפטיות כדי לתקצב את הדבר הזה שיוכל להתחיל לפעול בשבוע הקרוב, ב-10 הימים הקרובים

נועה שוקרון: 	 אנחנו כפופים לחוק יסודות התקציב, כמו כולנו בשולחן הזה

נועה שוקרון:  אנחנו באים פתוחים וקשובים, כפי שאמר רונן, כדי למצוא את הפתרונות האלה

נועה שוקרון:  זה לא פשוט בפלטפורמה של תקציב המשכי

יעקב אשר: לא אמרתי שזה פשוט

יעקב אשר:  אין לי ויכוח איתך על זה

נועה שוקרון: ובוודאי שגם היועץ המשפטי יודע שיש דברים שאפשר ויש דברים שאי אפשר

תומר רוזנר: אני יודע שכשהיה צריך להביא חיסונים לקורונה, מצאו את הפתרונות

יעקב אשר: ובסכומים הרבה יותר גדולים

נועה שוקרון: אפשר לעשות קופסה, אם לשם אתה מכוון

נועה שוקרון:  אני חושבת שזו הצעה קצת מרחיקת לכת, אבל בהחלט אפשר לבחון גם אותה

יעקב אשר: יש הצעה מרחיקת לכת יותר, שאנשים ימשיכו לחכות ונתמודד עם הדבר הזה עוד תקופה ארוכה

יעקב אשר:  זה לא מקובל על הוועדה, ולכן אני רוצה לשמוע ממך שאתם minded למצוא את הפתרון לדבר הזה

יעקב אשר:  לא מדובר פה בתקציבי ענק

יעקב אשר:  לא רק שזה לא קופסה, זה אפילו לא ק' מלאה

יעקב אשר:  הרי יש גמישות, אנחנו יודעים, אנחנו ניהלנו גם עיר, ואתם מנהלים מדינה שלמה, והיו כבר ימים שלא היה תקציב

יעקב אשר:  אתם יודעים לעשות הסטות של דברים מכאן לכאן לתקופה מסוימת

יעקב אשר:      ברור שאת הפתרון המלא תביאו בתקציב, ואנחנו נשתדל גם להצביע ולאשר אותו

יעקב אשר:  אבל עד אז אתם צריכים לתת כלים למנכ"ל משרד הפנים כי הוא צריך לתת תשובה לשר שלו

יעקב אשר:  אני מקווה שאת התשובה הזאת הוא כבר יגיד לשר דרעי שגם ביקש ממנו להתחיל לטפל בעניין הזה – שיש פתרון לחודשיים-שלושה חודשים האלה

יעקב אשר:  אם אין לנו פתרון, תגידו את זה עכשיו כי אני עושה על זה ישיבת  מעקב

יעקב אשר:  אני מתחיל להתאהב בישיבות מעקב

נועה שוקרון: זה ברור

נועה שוקרון:  כמו שאמר המנכ"ל

נועה שוקרון:  אני אתייחס תיכף לסוגיה באופן מקצועי, אם יורשה לי

יעקב אשר: כן, כשהמנכ"ל יסיים

נועה שוקרון: בוודאי

נועה שוקרון:  כמו שאמרתי, אנחנו ערים לבעיה - - -     

יעקב אשר: אבל רגע, לפני שאתם מתעוררים לבעיה שוב, אני מבקש לקבל לוועדה, אלינו, דיווח גם ממשרד הפנים וגם ממשרד האוצר בעוד 10 ימים גג, אם סודר העניין

יעקב אשר:  אני מבקש אפילו בעוד שבוע ימים כדי לדעת איפה אנחנו נמצאים, לקבל סטטוס לגבי הנושא שבעצם הוא אחד, מציאת הכלים שלכם כדי להביא את הכלים האלה לרשות האוכלוסין – הכלים שהוצגו כאן בוועדה

נועה שוקרון: בשמחה

נועה שוקרון:  אנחנו נעמוד בכל לוח זמנים שיבקש יו"ר הוועדה

יעקב אשר: אז ביקשתי שבוע

נועה שוקרון: עוד חלופה שאני חושבת שנכון לממשלה לשקול – ככל שהנושא הזה על סדר היום והיא רואה בו חשיבות משמעותית, ניתן לעשות הסטות בתקציב

נועה שוקרון:  לפי חוק יסודות התקציב, סעיף 40א, ניתן לעשות הפחתה במקומות אחרים ולתעדף את המקורות - - -     

יעקב אשר: את עושה עכשיו משא-ומתן מול משרד הפנים כאן

נועה שוקרון: לא, לא

נועה שוקרון:  אני עושה אותו מול חבר ממשלה או באופוזיציה, ובסופו של דבר, צריך להבין שיש סדרי עדיפויות, ואם הממשלה רואה בנושא הזה את ראש סדר העדיפויות זה בסדר גמור

יעקב אשר: אני לא רוצה להיכנס לזה

יעקב אשר:  אני גם לא חושב שזה ראוי ונכון לעשות את זה, כי גם המנכ"ל יכול היה להתבטא יותר בחריפות ולהפיל את כל האשמה על מישהו, והוא לא

יעקב אשר:  גם אני לא רוצה את זה

יעקב אשר:  אני לא נהנה מהתקפות על האוצר ולא נהנה מהתקפות על פקידים

יעקב אשר:  אני ממש לא שם

יעקב אשר:  הפוך

יעקב אשר:  עשינו הרבה דברים בזמן הקורונה, בחדר הסמוך ששימשתי בו כיושב-ראש, בוועדת החוקה, והיה לנו שיתוף פעולה עם האוצר, והיה בסדר גמור

יעקב אשר:      אני רק אומר דבר אחד

יעקב אשר:  אותי לא מעניין איך תעשו את זה, כי את יודעת שגם בדברים האלה אם אתם יודעים לתת להם גמישות, אז גם הם יודעים להיות גמישים

יעקב אשר:  אני רוצה לדעת דבר אחד, ואל תכתבו לי מי אשם, אני אמצא את זה אחר כך לבד

יעקב אשר:  אני רוצה דיווח בעוד שבוע – יש פתרון, הפתרון הזה ישים כבר לתקופה הזאת

יעקב אשר:  זה מה שאני רוצה

יעקב אשר:      בוקר טוב לחברת הוועדה

יוליה מלינובסקי: רק עכשיו שמת לב שאני פה?     

יעקב אשר: האמת היא שכן, וזה לא אופייני לך

יוליה מלינובסקי: נכון

יוליה מלינובסקי:  זה אומר שאני לא בסדר, אני שקטה מדי

יעקב אשר: ברוכה הבאה

יעקב אשר:  אבל זה אומר שכרגע זה מפריע, אז בואי נמשיך הלאה

יעקב אשר:      אני מבקש, והייתי ממש מתפלל כאן בציבור, מה שנקרא, שבעוד יומיים-שלושה אני אקבל דיווח – הסתדרנו, מצאנו פתרון, האוצר עשה את המאמצים שלו, כל אחד אחר עשה את המאמצים שלו

יעקב אשר:  אני רוצה את הפתרונות

יעקב אשר:  אמר המנכ"ל בצדק, גם גיוס עובדים הוא בעיה, גם שינוע של דברים והזזה

יעקב אשר:  ובמיוחד, שעובדים יירתמו לעבוד עד 12 בלילה, אם הם לא יודעים שיש להם תמורה לדבר הזה, אני אקרא להם לא לעשות את זה

יעקב אשר:  אנחנו צריכים לשמור על הזכויות שלהם

יעקב אשר:  זה שהם אחראים ויש להם אחריות, זה מצוין, הם יקבלו מדליה על זה

יעקב אשר:  אבל הם צריכים להסביר למשפחות שלהם למה חוזרים ב-12 בלילה, ולפחות שהם יקבלו את השכר לעניין

יעקב אשר:  ולכן זה הדבר הדחוף ביותר כרגע

יעקב אשר:      תמשיך להשלים את התוכנית שלך, ואחר כך נשמע אותך בהיבטים נוספים

רונן צור: תודה רבה

רונן צור:  בכל אופן, אנחנו סבורים שההפעלה של ארבע רשויות האוכלוסין הגדולות במשך תקופה של כחצי שנה, תביא לריקון כמעט מוחלט של אותו אגם גדול של התור שנפער

רונן צור:  אבל צריך להודות, זה לא פתרון קבע וזה לא פתרון שיכול להיות ארוך-טווח

רונן צור:  בסופו של דבר, כפי שאמרתי, אי אפשר להמציא את הגלגל

רונן צור:  פתרונות ארוכי-טווח שקשורים גם לדרכונים וגם לתעודות הזהות הביומטריות נמצאים בעיקר בעולם הטכנולוגי

רונן צור:      רשות האוכלוסין צריכה לנקוט בכל הצעדים כדי לצמצם את הפערים האלה ולהתחדש עם מכונות הדפסה מודרניות וחדשות, עם תפוקה הרבה יותר גדולה, עם עמדות הרכשה עצמית שנכנסות לאט-לאט למערכת

רונן צור:  יש פה פערים שצריך לצמצם אותם, וזה חלק מהתוכנית עצמה

יעקב אשר: אבל גם צמצום התורים עצמם בלשכות

יעקב אשר:  ברגע שזה הופך לדיגיטלי – ביקשנו לבחון את זה, ואל תיתן לי תשובה היום כי ודאי אין לך, וזה בסדר

יעקב אשר:  יש מדינות שבהן זה נעשה אפילו בלי לבוא ללשכה

תומר רוזנר: לא, של הביומטרית אנחנו לא מכירים

יעקב אשר: לא, לבוא רק לזיהוי אחד וזהו

תומר רוזנר: זאת הבעיה

תומר רוזנר:  הזיהוי הזה, זאת הבעיה

תומר רוזנר: הזיהוי הזה, זאת הבעיה

יעקב אשר: אבל לשלוח את הדברים קודם, להתחיל את התהליך, ואז להגיע רק לזיהוי שיכול גם להיעשות לאו דווקא כמו שהוא היום, אלא אפילו מישהו מאותה לשכה שעומד בחוץ – סדרן פלוס, נקרא לזה – שיודע לזהות, לראות שזה עובר הלאה ולהמשיך עם זה

רונן צור: יש צעדים נוספים בעולם הזה

רונן צור:  הם דורשים חקיקה כי זה אירוע שהוא לא פשוט, והם כן נבחנים כרגע

רונן צור:  אני לא רוצה להיכנס כרגע לפרטים

רונן צור:  אבל כן, גם בחקיקה אנחנו ננסה לעשות שימוש ככל הניתן כדי להביא לייעול התהליך הזה, כמובן, בלי לפגוע באיכות ובמטרה שאליה אנחנו רוצים להגיע מבחינה ביומטרית

רונן צור:  אז כמו שאמרתי, כרגע העולם מתחלק לפתרון ארוך-טווח, בעיקר באמצעים טכנולוגיים, ואני מקווה שעד אז נוכל להדביק את הפער בגיוס כוח אדם

רונן צור:  בטווח המיידי, זה כמובן תגבור של לשכות האוכלוסין הקיימות

יעקב אשר: אגב, המכרזים לכוח אדם שיוצאים או יצאו, צריכים לקבל איזשהו פטור ממשרד האוצר? יש פטור?     

יואל ליפובצקי: יש מכרזים שיצאו לפני סוף השנה, אז מן הסתם לא היינו צריכים

יואל ליפובצקי:  היום צריך, לצערי, וגם זה גורם לכך שהכול מתעכב

יואל ליפובצקי:  אולי נועה יכולה להסביר את זה יותר טוב ממני – על כל תקן כוח אדם שאתה רוצה היום, יש ועדת חריגים באוצר שצריך לפנות אליהם ולחכות, וזה לוקח קצת זמן

יעקב אשר: לפנות אליהם זו חובה שלכם

יעקב אשר:  ואני חושב שאתם צריכים לעשות את זה היום, אם אתם מגובשים

יואל ליפובצקי: פנינו

יעקב אשר: פניתם

יעקב אשר:  אז אני מבקש מנציגת האוצר לתת לנו תשובה אם יש כבר את הפטור, או איפה הסטטוס של התהליך הזה

תומר רוזנר: אישור של ועדת חריגים

יעקב אשר: אישור של ועדת חריגים לגבי נושא המכרזים

יוליה מלינובסקי: את לא יודעת להגיד עכשיו?     

נועה שוקרון: ועדת החריגים - - -     

יעקב אשר: סליחה, סליחה

יעקב אשר:  את עונה תשובות לי

יעקב אשר:  יוליה, יש פה חברי כנסת שיושבים – ולא אופייני להם

יעקב אשר:  למשל, אחד שהוא גם דוקטור, שיושב פה כבר 20 דקות ושומע את הדברים

יעקב אשר:  אני רוצה לתת להם לדבר

יעקב אשר:  תרשמי

אחמד טיבי: שומר על מידה רבה של איפוק

יעקב אשר: זה נכון

יעקב אשר:  רונן, בבקשה

רונן צור: בגדול סיימתי

רונן צור:  אני רק רוצה להגיד, השינוי המרכזי בתוכנית הזאת, וזה בהתאם להנחיה של  השר דאז, אריה דרעי, הוא שינוי פרדיגמה והבנה שיש צעדים שיכולים לסייע ולהשלים, כמו הדרכונים הזמניים, כמו השימוש בדרכונים זרים

רונן צור:  אלה כלים שאמורים להיות כלי סיוע מינוריים

יעקב אשר: אז יש החלטה בעניין הזה, למשל, לצאת בדרכונים זרים

רונן צור: אנחנו נעשה כל מה שאנחנו יכולים, גם הארכה של דרכונים זרים, אם צריך, כדי שהאזרחים שרוצים לצאת מהארץ יצאו מהארץ

רונן צור:  אנחנו לא נעכב אותם בגלל שאנחנו לא יודעים לתת שירות ראוי

רונן צור:  אבל לא זו המטרה

יעקב אשר: צריך החלטה על זה

רונן צור: בסדר

רונן צור:  תהיה החלטה על הנושא הזה

רונן צור:  אבל המטרה שלנו כרגע, ואת זה אנחנו שמים במוקד העבודה שלנו היא שיפור השירות לאזרח, כי אף אחד, לא אני, לא השר לשעבר דרעי, כמובן, ולא האוצר, אף אחד לא חושב שאזרח צריך להמתין חודשים ארוכים לתור לדרכון

רונן צור:  זה מצב שהוא לא סביר

רונן צור:  אז שינוי הפרדיגמה הזה, כשאנחנו אומרים, אנחנו לא ננקוט בצעדים וניתן לבעיה להיפתר בעצמה – הבעיה לא תיפתר מעצמה

רונן צור:  אנחנו צריכים לנקוט בצעדים אגרסיביים

רונן צור:      ואני אומר עוד פעם, ליבי עם העובדים של רשות האוכלוסין

רונן צור:  הם  עוברים תקופה קשה מאוד, עם עבודה סיזיפית מאוד

רונן צור:  מדובר ברשות איכותית מאוד

רונן צור:  אנחנו מכירים את העבודה שלהם מהעבר, אנחנו יודעים מה היכולות שלהם, והרבה זעם מופנה אליהם לא בצדק, אבל האחריות שלנו היא לתת להם את כל הכלים על מנת שהשירות ישתפר בצורה משמעותית

רונן צור:  ואני מאמין שהתוכנית הזאת תדרוש מהם עוד קצת, אבל בסופו של דבר, אנחנו נחצה את הגל הזה, של אותו פער של קרוב למיליון דרכונים, קצת פחות היום

רונן צור:  וברגע שנחצה אותו, נחזור לשגרה של שירות של מספר שבועות     

יעקב אשר: יש נקודה נוספת, ואנחנו נדבר על עוד נקודות בהמשך

יעקב אשר:  אני אתן, קודם כל, לח"כים להעלות את הדברים שלהם

יעקב אשר:  יוליה, אני אוהב לעבוד בשקט

יוליה מלינובסקי: אז הכנסת כנראה לא מתאימה לך

יעקב אשר: חלמתם על זה

יעקב אשר:  לא הצלחתם

יעקב אשר:  מה לעשות? יוליה, דווקא לזה כדאי שתקשיבי

יוליה מלינובסקי: הו, נו, די

יוליה מלינובסקי:  עזוב אותי

יעקב אשר: לא, זה קשור לעולים

יעקב אשר:  את לא רוצה לשמוע את זה? אל תקשיבי

יעקב אשר:      היה נהוג במשך כל השנים שעולים חדשים היו מגיעים לארץ, הם היו מקבלים את תעודות הזהות שלהם בשדה התעופה על ידי עובדים של משרד הקליטה, בשיתוף פעולה עם רשות האוכלוסין

יעקב אשר:  בעקבות הסיפור של אוקראינה, חלק מכוח האדם שניתן כולו לנושא הדרכונים – משרד הקליטה הפסיק - - -     

יואל ליפובצקי: אני אולי אסביר את זה קצת יותר – יש שתי דרכים לקבל - - -     

יעקב אשר: אני רוצה למנוע את העניין שעולה חדש יצטרך להגיע ללשכה לעשות את זה

יעקב אשר:  הוא היה מקבל את זה בשדה התעופה

יואל ליפובצקי: בסוף זה כוח אדם

יואל ליפובצקי:      יש את העולים שמגיעים עם אשרת עולה

יואל ליפובצקי:  זאת אומרת, עולים שכבר במדינת המוצא הגישו את הבקשה, קיבלו בדרכון אשרת עולה, הם מגיעים לנתב"ג וכאן מקבלים את כל השירות מעובדי משרד הקליטה

יואל ליפובצקי:  לנו אין עובדים שמתעסקים בקליטה בנתב"ג

יואל ליפובצקי:  ומהרגע שהתחילה הקורונה ועם הגל הגדול של העלייה עכשיו, הם פשוט החליטו שהם לא נותנים יותר את השירות הזה והפנו אותם אלינו ללשכות

יואל ליפובצקי:  זה דבר אחד שלוקח לנו כוח אדם בלשכות

יואל ליפובצקי:      הסוג השני של העולים היום, בגלל המלחמה, הם אלה שמגיעים כתיירים

יואל ליפובצקי:  זאת אומרת, הם לא עשו שום בדיקה במדינת המוצא, נכנסו כתיירים כמו כל תייר, וכדי לתת להם את השירות, שזו בדיקה הרבה יותר ארוכה כי עושים להם אותה פה, משרד הקליטה הקים 13 מרכזי קליטה שמפוזרים ברחבי הארץ לפי כמות העולים בכל איזור בארץ, ויושבים במרכזים האלה גם עובדי משרד הקליטה, גם "נתיב" שעושים את בדיקת הזכאות, וגם עובדים של מינהל האוכלוסין

יעקב אשר: וזה לא נופל על הלשכות

יואל ליפובצקי: זה לא נופל על הלשכות, אבל אלה עובדי לשכות שבמקום לעשות דרכונים ביומטריים, הם מתעסקים עם העולים

יואל ליפובצקי:  ואני מזכיר שהעולים הם משימה לאומית מבחינתנו

יואל ליפובצקי:  בשנה האחרונה יש כ-70,000 עולים

יואל ליפובצקי:  בשנה רגילה, בלי מלחמות, היו בסביבות 25,000 ומקסימום 30,000 עולים

יואל ליפובצקי:  זאת אומרת, יש השנה יותר מפי שניים עולים מאשר בשנה רגילה

יעקב אשר: אני חושב שהדבר הזה נמצא לפתחו של משרד הקליטה - - -     

יוליה מלינובסקי: לא

יוליה מלינובסקי:  אתה טועה פה

יעקב אשר: רגע, לפני שאני טועה

יעקב אשר:  כוח האדם שניתן ניתן כדי להוריד את נושא הדרכונים

יעקב אשר:  אני לא אומר להזניח את הנושא השני, אבל משרד הקליטה צריך יחד איתכם – ושוב, לא על חשבון על הורדה של גל הדרכונים – לחשב את עניין כוח האדם

יעקב אשר:  היו לך מגעים בעניין הזה?     

רונן צור: היו לי שיחות עם משרד הקליטה

רונן צור:  אני מסכים עם מה שיואל אמר כאן, שהקליטה של העולים היא משימה לאומית בוודאי, אבל היא לא משימה לאומית גדולה יותר מאשר מתן שירות ראוי לאזרח

רונן צור:  אנחנו יושבים כרגע עם רשות האוכלוסין, ונעשה תיעדוף של העובדים או של המשימות שלהם ביחס למטרות שיש להם

רונן צור:  גם הנושא הזה נבחן

רונן צור:  עוד אין לנו מסקנה ספציפית בנקודה הזאת

רונן צור:  אנחנו לא נרצה לפגוע, לא בשירות לעולים ולא בשירות לתושבים

יעקב אשר: אגב, מה החובה שלנו מבחינת אלה שיכולים לקבל תעודות זהות ושעשו אשרת עולה?     

יוליה מלינובסקי: פה אתה טועה קצת

יוליה מלינובסקי:  אני רוצה להתייחס לזה, ברשותך

יעקב אשר: בסדר, אבל דקה אחת

יוליה מלינובסקי: אתה לא קולט את המצב עד הסוף, יעקב

יוליה מלינובסקי:  יש הבדל מהותי בין אדם - - -     

יעקב אשר: אני מדבר, קודם כל, על אלה שיכולים לקבל תעודות זהות בשדה התעופה, כמו שהיה תמיד

יוליה מלינובסקי: אבל המצב השתנה

יואל ליפובצקי: זה עלה בוועדת הקליטה לפני כשבועיים

יואל ליפובצקי:  ועדת הקליטה ביקשה מהאוצר לתת 15 תקנים לרשות האוכלוסין בשביל זה

יואל ליפובצקי:  אנחנו נתחיל בגיוס בזמן הקרוב, ואם משרד הקליטה לא רוצים לעשות את זה בעצמם - - -     

יעקב אשר: כמו שהיה

יואל ליפובצקי: נכון

יואל ליפובצקי:  הם לא מסכימים כרגע

יעקב אשר: וזה חלק אחד

יעקב אשר:  ויש חלק שני שהטיפול בו הוא אחר, ולצורך זה פתחתם – וצריך לראות איך לגייס להם כוח אדם

תומר רוזנר: הם לא מסכימים

יעקב אשר: מי זה הם?     

תומר רוזנר:  הוא אומר שמשרד הקליטה לא מסכימים

יעקב אשר: אני מבין שיש מגעים עם מנכ"ל משרד הפנים, ואנחנו נפנה גם לשר הקליטה כדי שהם ייקחו אחריות

יעקב אשר:  בסופו של דבר, האחריות צריכה להיות של הגורמים הנכונים

יואל ליפובצקי: אבל הם לא יכולים

יואל ליפובצקי:  מי שיכול להתעסק במסמכים זה פקיד של רשות האוכלוסין - - -     

יעקב אשר: אני הבנתי, אבל אני רוצה את תוספת כוח האדם שניתנה - - -     

יואל ליפובצקי: לא, חברת הכנסת מלינובסקי, בנתב"ג הם מקבלים תעודת זהות מעובדי משרד הקליטה

יואל ליפובצקי:  לביומטרי הם באים אלינו אחר כך

יואל ליפובצקי:  אבל יוצאים משדה התעופה עם תעודת זהות

יעקב אשר: יוליה, מה שאני לא אבין, תני לי אחר כך שעה לימודים

יעקב אשר:  אבל תני לי להתבלבל לרגע לבד

יעקב אשר:      אני מבקש ממנכ"ל משרד הפנים לעשות את שיתוף הפעולה הממשלתי, הרי בסוף ממשלה צריכה לעבוד ביחד

יעקב אשר:  אני שואל שאלה אחת שמעניינת אותי, ואחר כך אנחנו עוברים לחברי הכנסת

יעקב אשר:  אלה שמגיעים כתיירים – אתה מדבר על הנפקת תעודת הזהות שלהם?     

יואל ליפובצקי: לא

יואל ליפובצקי:  אלה שמגיעים כתיירים, קודם כל, מגיעים לעובדי נתיב שבודקים זכאות שבות

יואל ליפובצקי:  אם הוא לא זכאי שבות, אז מן הסתם הוא לא יתקבל כעולה

יואל ליפובצקי:  ברגע שהם החליטו שהוא כן זכאי – והם בודקים את המסמכים ואת כל מה שצריך – הם מעבירים את זה לרשות האוכלוסין ולמשרד הקליטה

יעקב אשר: ואחרי שגמרו את הבירור, מה מונפק להם?     

יואל ליפובצקי: תעודת זהות זמנית, לא ביומטרית, לתשעה חודשים

יעקב אשר: אבל לא מדובר על דרכון, שזה דבר שאפשר לחכות איתו לאחר כך

יואל ליפובצקי: הם מוצאים תורים והם מצליחים להגיע ללשכות, והם מקבלים שירות בלשכות

יעקב אשר: תסביר לי מה זה מוצאים תורים

יעקב אשר:  למה אנחנו מחויבים?     

יואל ליפובצקי: אנחנו מחויבים לתת דרכון לכל אחד שקבע תור, גם לעולה חדש

יעקב אשר: מיד או שיש טווח זמן שצריך לראות שהוא השתקע ונמצא?     

יואל ליפובצקי: בדרך כלל, לעולה יש שלושה חודשים שהוא יכול לצאת ולחזור עם הדרכון הזר שלו, של המדינה שממנה הוא עלה

יואל ליפובצקי:  לפי החוק הוא יכול לחתום על ויתור על ארל"י – במילים פשוטות, לחתום על ויתור על שלושת החודשים האלה, ואם הוא חותם, אנחנו חייבים לעשות לו דרכון, גם אם זה אחרי יום

יוליה מלינובסקי: ומה קורה אחרי שלושה חודשים?     

יואל ליפובצקי: אחרי שלושה חודשים הוא מקבל את הזכות לדרכון בצורה אוטומטית ממדינת ישראל

יעקב אשר: עכשיו חברי הכנסת לפי סדר הנרשמים

יעקב אשר:  יאסר חוג'יראת, בבקשה

יאסר חוג'יראת: בוקר טוב לכולם

יאסר חוג'יראת:  ברכות למנכ"ל על התפקיד

יאסר חוג'יראת:      אני רוצה לדבר על שתי נקודות

יאסר חוג'יראת:  אני לא יודע להגיד אם הופתעתי, או שזו דרכה של הממשלה החדשה, שכל יום יוצאת בגזרה חדשה

יאסר חוג'יראת:  והפעם מהשר דיכטר בישיבה בקבינט המדיני-ביטחוני, שם עלתה הצעה לבחון מהלך של אי-הכרה בתארים שנרכשו במוסדות לימודים ברשות הפלסטינית

יאסר חוג'יראת:  מי שלומד שם הם סטודנטים מהחברה הערבית

אחמד טיבי: אלפי סטודנטים

יאסר חוג'יראת: אלפי סטודנטים

יאסר חוג'יראת:  השאלה שאני שואל ואני מפנה גם לממשלה וגם לשר – במקום לחשוב איך לשלול, לחשוב איך להסיר חסמים ולתת לאלפי סטודנטים שלומדים ברשות הפלסטינית וגם במקומות אחרים, להשתלב במוסדות להשכלה גבוהה בתוך הארץ

יאסר חוג'יראת:      אני אתייחס עכשיו לנקודות שעלו כאן

יאסר חוג'יראת:  הייתי בישיבה הקודמת שבה תיארנו את העיכוב בהנפקת דרכונים

יאסר חוג'יראת:  זה מצב חירום וצריך להתייחס לזה כאל מצב חירום ולהתנהל כחירום, שבוע, חודשיים, שלושה חודשים, חצי שנה, ולגמור את זה

יאסר חוג'יראת:      כשאנחנו מסתכלים על ציר הזמן להנפקת דרכון ומה שעלה כאן מהמחקר, הרוב תקוע בקבלה בלשכות האוכלוסין, וזה דבר שצריך לטפל בו כי ההנפקה עצמה לוקחת 20–24 ימים, נגיד חודש, שאפשר גם אותה לשפר ולקדם

יאסר חוג'יראת:  בנושא של קליטת עובדים – שמענו על כך גם בפעם הקודמת, עד שקולטים עובדים בשירות הציבורי אולי זה יהיה אחרי המצב הזה

יאסר חוג'יראת:  ולכן, לדעתי, צריך לראות איך אפשר להעביר ולנייד אנשים ממקום למקום, ממשרד למשרד, בשביל לטפל באותה בעיה

יאסר חוג'יראת:      נקודה אחרונה, ביקשתי בישיבה האחרונה טיפול בעולים למכה, כי היום הסעודים מבקשים דרכונים ביומטריים

יאסר חוג'יראת:  ויש בעיה לאנשים שיש להם דרכונים תקפים ועכשיו צריך לחדש את זה, וזה לוקח זמן

יאסר חוג'יראת:  אני אשמח לתת פתרון לאותם אנשים

יעקב אשר: חה"כ טיבי, בבקשה

אחמד טיבי: תודה רבה, אדוני

אחמד טיבי:  אני רוצה לפתוח בברכות ואיחולי הצלחה לרונן פרץ

אחמד טיבי:  הוא אדם מנוסה

אחמד טיבי:  שתי נקודות, אדוני היושב-ראש ומכובדי המנכ"ל

אחמד טיבי:      זמני ההמתנה לקבלת דרכון חדש מתחלקים לשניים – זמן ההמתנה עד לקבלת התור עצמו, וזה יכול להגיע בחלק מהמקרים לשישה חודשים או חצי שנה, אולי יותר, אני לא יודע

אחמד טיבי:  והחלק השני, מאז שאדם מקבל את התור עד לקבלת הדרכון עצמו

אחמד טיבי:  השאלה היא מה הנתונים לשני החלקים לזמן הזה

יעקב אשר: נתנו, הייתה פה סקירה של הממ"מ

אחמד טיבי: נתנו? למה אתם פותחים את הישיבה לפני שאני מגיע?     

יעקב אשר: גברתי מנהלת הוועדה, איך זה קרה לנו? אני אתן לך את זה

יעקב אשר:  יש לי את זה אפילו מודפס

לאה קריכלי: יש לו באייפד

אחמד טיבי: בדיוק

אחמד טיבי:  הנה, יאסר הראה לי

אחמד טיבי:      הנקודה השנייה, לגבי מספר הלשכות בחברה הערבית

אחמד טיבי:  יש מיעוט ניכר של לשכות בחברה הערבית

אחמד טיבי:  אין מספיק לשכות, ואם יש, רוב הלשכות האלה הן שלוחות ולא לשכות

אחמד טיבי:  האם יש צפי לטיפול בנושא הזה כמענה על הצרכים והדרישות בחברה הערבית?     

יעקב אשר: ולא רק דרכונים

לאה קריכלי: הכול, כל מה שצריך אזרח מלשכת משרד הפנים

לאה קריכלי:  תודה רבה

יעקב אשר: מנכ"ל משרד הפנים, תרשום את זה

יעקב אשר:  ודאי אין לך תשובה עכשיו, אלא אם כן יש

יעקב אשר:  אבל הנושא הזה יעלה גם בהמשך

יעקב אשר:  חה"כ יוסף עטאונה, בבקשה

יוסף עטאונה: תודה, כבוד היושב-ראש

יוסף עטאונה:  כמי שהשתתף בדיון הראשון, אני חושב שזה חשוב מאוד שיש מעקב אחר הדיונים שמתקיימים

יוסף עטאונה:  זה מראה על רצינות וזה ייתן בסוף תוצאה ושירות לאנשים בנושא הזה

יוסף עטאונה:      אני מברך על הצעדים שנאמרו על ידי המנכ"ל, לגבי איך להקל ולקצר את התורים

יוסף עטאונה:  אם זה בתגבור כוח אדם ומשמרות, וגם השדרוג הטכנולוגי

יוסף עטאונה:  אבל חסר לי דבר שהעליתי גם בדיון הראשון, וכמו שאמר חברי חה"כ טיבי, לגבי לשכות בקרב החברה הערבית בכלל והחברה הבדואית בפרט

יוסף עטאונה:  לפי דעתי, אם מתגברים את המשמרות בלשכות הגדולות, במיוחד בבאר שבע, שהיא מרכזית ומתנקזים אליה כל התושבים מסביב, אני העליתי בדיון הקודם את הצורך בפתיחת שתי לשכות, אחת בציר 31 והשנייה בציר 25, שצריכות לתת שירות לכ-200,000 תושבים

יוסף עטאונה:      אני רוצה להזכיר לך, כבוד המנכ"ל, שב-2019 הייתה כבר החלטה לפתוח לשכה מקומית בערערה בנגב

יוסף עטאונה:  ועדת המכרזים החליטה ונחתם הסכם עם הרשות המקומית בערערה, והושלמו כל המסמכים הדרושים

יוסף עטאונה:  ולצערי, בשנה האחרונה נושא הרשויות המקומיות הערביות לא היה בסדר עדיפות של השרה שהייתה במשרד הפנים, ואז העניין זז הצידה

יוסף עטאונה:  אני העברתי את החומר של ערערה בנגב ללשכת השר, ואני מקווה שנקבל תשובה בהקדם על פתיחת לשכה בערערה

יעקב אשר: תודה רבה

יעקב אשר:  חה"כ מלינובסקי, בבקשה

יוליה מלינובסקי: תודה רבה, אדוני היושב-ראש

יוליה מלינובסקי:  אדוני המנכ"ל, ברוך הבא

יוליה מלינובסקי:  יהיה לך לא פשוט, ואנחנו נעזור לך

יוליה מלינובסקי:      בנושא הביומטרי, ברור לכולנו שיש בעיה

יוליה מלינובסקי:  בישיבה הקודמת היושב-ראש דיבר על ביטול תורים בכלל, שלא יהיו תורים, שאנשים יוכלו לנוע חופשי

יעקב אשר: הצעתי לשקול את זה

יוליה מלינובסקי: הבנתי שכרגע זה לא המצב

יעקב אשר: נאמר לי שיש חשש שעלולה להיות פה קריסה של המערכת, והעובדים יצטרכו לעמוד מול גלים של אנשים

יעקב אשר:  ולכן סיכמנו בעל-פה זה שקודם כל נתחיל ונשפוט תוך כדי תנועה

יעקב אשר:  אם יתברר שאולי אנשים מבקשים פחות תורים בשעות מאוחרות של הלילה – לא היית כאן, הם הולכים לפתוח את הלשכות מ-16:00 עד 12 בלילה רק לדרכונים ביומטריים, לא זמניים, לא תעודות זהות, לא שום דבר אחר

יוליה מלינובסקי: צריך לסיים את הסאגה הזאת, של הזמניים

יוליה מלינובסקי:  זה פשוט לא נכון

יעקב אשר: נכון

יעקב אשר:  דיברנו על זה בחלק הראשון, כשלא היית

יוליה מלינובסקי: איחרתי

יעקב אשר: אז אני מעדכן אותך

יעקב אשר:  אנחנו נבחן את הדברים תוך כדי תנועה

יוליה מלינובסקי: טוב, הבנתי

יוליה מלינובסקי:  לפחות יש פה עין שבודקת את זה

יוליה מלינובסקי:      לגבי מה שקורה עם עולים חדשים, צריך להבין את ההבדל

יוליה מלינובסקי:  לחכות לדרכון זה לא נעים

יוליה מלינובסקי:  אתם פותרים את העניין, שבוע לפה, שבוע לשם, לא נעים, אבל בן אדם שבא כתייר, ויואל דיבר על זה, יש הבדלים

יוליה מלינובסקי:  כרגע אנשים לא באים עם אשרות כי אין נציגים של מדינת ישראל באוקראינה ורוסיה

יוליה מלינובסקי:  נכון?     

יואל ליפובצקי: לא מדויק

יואל ליפובצקי:  כחצי מהעולם בשנת 2022 הגיעו עם אשרת עולה

יואל ליפובצקי:  חלק מהם קיבלו כבר לפני

יוליה מלינובסקי: כי אז היו לנו נציגים בחו"ל, הם הנפיקו אשרות, והיום המצב השתנה

יוליה מלינובסקי:  עכשיו רובם באים בלי אשרות

יוליה מלינובסקי:  זה המצב, מסיבות ברורות

יואל ליפובצקי: יוליה, רוב העולים מגיעים מרוסיה ושם יש "נתיב"

יואל ליפובצקי:  זה לא נכון שאין "נתיב"

יוליה מלינובסקי: כמה זמן המתנה ל"נתיב"?     

יואל ליפובצקי: אני לא יודע כמה המתנה

יואל ליפובצקי:  אמרת שאין נציגים

יואל ליפובצקי:  יש נציגים

יואל ליפובצקי:  ברוסיה אין בעיה

יואל ליפובצקי:  באוקראינה זה יותר בעייתי כרגע

יוליה מלינובסקי: ברוסיה המתנה ל"נתיב" היום, אם אני לא טועה, היא חצי שנה

יוליה מלינובסקי:  טוב, יש מצב מורכב

יוליה מלינובסקי:  לא ניכנס לזה כי זה נושא מדיני מורכב

יוליה מלינובסקי:      בן אדם בא, אין לו כלום, וקודם כל, הוא צריך לבדוק זכאות

יוליה מלינובסקי:  בשביל זה פתחו ברכז הקליטה את המרכזים המשולבים שיש בהם נציג של "נתיב", נציג של משרד הקליטה ונציג של משרד הפנים

יוליה מלינובסקי:  זה חשוב מאוד שאם בן אדם זכאי – וקודם כל, בודקים – הוא יקבל את כל השירותים האלו במקום, בלי לטרטר אותו

יוליה מלינובסקי:  אם הוא זכאי הוא צריך לקבל תעודת זהות, ואחר כך הוא הולך למשרד הקליטה

יוליה מלינובסקי:  תארו לעצמכם שכל הפרוצדורה הזאת היא לא במקום אחד, אלא בכמה משרדי ממשלה וכמה זמן זה ייקח

יוליה מלינובסקי:  בשביל זה עשו את זה, וצריך להבין, רוב האנשים באים עם מזוודה אחת קטנה

יוליה מלינובסקי:      זה ששם זה תעודת זהות זמנית, זה גם בסדר

יוליה מלינובסקי:  יכול להיות שפה זה ה-catch, כי הם מקבלים שם תעודת זהות זמנית, לא ביומטרית, ואז הם צריכים לקבוע תור בלשכה כדי לקבל את הביומטרית

יוליה מלינובסקי:  עזבו רגע את הדרכון

יוליה מלינובסקי:  יש נרטיב שהעולים רוצים רק דרכון

יוליה מלינובסקי:  אני מכירה הרבה מאוד עולים שהדרכון זה הדבר האחרון, ויש להם דרכונים משלהם, עם אישור שנגן, והם יכולים לטוס לאן שהם רוצים

יוליה מלינובסקי:  הדרכון זה לא האישיו פה

יוליה מלינובסקי:  האישיו פה זה תעודת זהות כי בלי תעודת זהות אין לך - - -     

יעקב אשר: אבל יש גם את הוויתור ארל"י, ואני לא יודע אם אני חייב לתת את זה מיידית

יוליה מלינובסקי: זה לא הסיפור

יואל ליפובצקי: בחוק לא כתוב

יואל ליפובצקי:  כתוב שיש לו את הזכות הזאת

יואל ליפובצקי:  תעודת זהות מקבלים היום לתשעה חודשים

יואל ליפובצקי:  זאת אומרת, אין מצב שעולה נשאר עם תעודת זהות לא תקפה ולא יכול לקבל שירותים ממדינת ישראל

יוליה מלינובסקי: השאלה הנשאלת היא כזאת – כדי להקל, האם יש מצב להנפיק תעודות זהות קבועות בלשכות? או שזה דורש איזושהי טכנולוגיה שלא קיימת שם

יעקב אשר: יוליה, בדיוק על זה אנחנו מדברים, שאנחנו לא רוצים כרגע להעמיס

יעקב אשר:  הרי מה קרה? חלק מכוח האדם שאושר בזמנו על ידי האוצר הלך בלי תכנון מוקדם לעניין הזה

יעקב אשר:  אני לא רוצה לסגור אופציות, אבל עם כל הכבוד, זו בעיה של משרד הקליטה, ותיכף נשמע אותם

יוליה מלינובסקי: זו לא בעיה של משרד הקליטה

יוליה מלינובסקי:  זו בעיה של - - -     

יעקב אשר: לא

יעקב אשר:  זו בעיה של משרד הקליטה שצריך להוביל את הדבר הזה, וחלק מהעובדים שנלקחו ה לא רק עובדים שצריך אותם במסגרת רשות האוכלוסין, אלא עובדים שכרגע עושים עבודה שהיא לאו דווקא של רשות האוכלוסין

יעקב אשר:  ולכן, ההצעה שלך שעכשיו יעשו ישר את זה במקום זמני – את מעמיסה עוד יותר

יוליה מלינובסקי: יכול להיות שלא

יוליה מלינובסקי:  תחשוב על זה

יוליה מלינובסקי:  רונן, תהיה איתי

יוליה מלינובסקי:  יושב נציג של משרד הפנים באותו מרכז, הוא עושה תעודה זמנית, ובעוד איקס חודשים העולה החדש קובע תור ללשכה כדי לעשות תעודה קבועה

יוליה מלינובסקי:  זאת אומרת, זה כבר שני עובדים שיתעסקו עם אותו בן אדם

יוליה מלינובסקי:  תחשוב על זה

יוליה מלינובסקי:  זה פי שניים

תומר רוזנר: היא אומרת משהו נכון

יעקב אשר: נכון

יעקב אשר:  בעצם היא אומרת משהו אחר, והיא צודקת

יעקב אשר:  צריך לשקול את זה ולבדוק את זה

יעקב אשר:  השאלה היא אם מבחינה טכנית יש להם את המחשוב

יואל ליפובצקי: במרכזי הקליטה אי אפשר, לצערי, לשים ביומטרי

יואל ליפובצקי:  וגם זמן הטיפול בביומטרי, כמו שאתם יודעים, הוא הרבה יותר ארוך

יואל ליפובצקי:  וזה אומר שהתורים שיש היום במרכזים ייקחו עוד זמן, וחבל

יעקב אשר: זו תשובה שאני צריך לשמוע ממשרד הקליטה

יעקב אשר:  לא ממך

יעקב אשר:  אבל אני שואל אותך, האם לכם יש מוגבלות טכנולוגית כי אין לכם את המחשוב בשביל זה?     

יואל ליפובצקי: כן

יואל ליפובצקי:  ולא רק זה

יואל ליפובצקי:  זה גם עניינים של אבטחת מידע

יואל ליפובצקי:  אין ביומטרי מחוץ ללשכות היום

יעקב אשר: הבנתי

יעקב אשר:  הלאה, יוליה, משפט סיכום

יוליה מלינובסקי: מה קרה לך? אתה קצת - - -     

יעקב אשר: עשר  ורבע

יעקב אשר:  אני רוצה לקבל תשובות

יעקב אשר:  אני רוצה לשמוע את משרד הקליטה

יוליה מלינובסקי: אני רוצה את תשומת ליבם של רשות האוכלוסין וההגירה ושל מנכ"ל משרד הפנים לכך שרשות האוכלוסין זה לא רק דרכונים

יוליה מלינובסקי:  יש שם עוד שירותים נוספים

יוליה מלינובסקי:  ואתה יודע מה? לא צריכה להיות ריצת אמוק כי כרגע רואים את הבעיה

יוליה מלינובסקי:  צריך לפתור אותה, חד משמעית, אבל לא ריצת אמוק ולהסוות עובדים שמתעסקים בדברים אחרים כי גם עם זה יש בעיות קשות מאוד, כי אנשים שצריכים להסדיר כל מיני דברים אחרים נאלצים לחכות לתור חצי שנה גם כן

יוליה מלינובסקי:  זאת אומרת, יש בכלל בעיות אחרות, אבל לא צריך לעשות אחד על חשבון השני, וברור שנושא הדרכונים הוא כרגע על סדר-היום

יוליה מלינובסקי:  עם כל הצעדים כרגע, אם נתגבר על הפער, לאט-לאט זה יחזור לדרך המלך

יוליה מלינובסקי:      אבל אני רוצה לשאול אתכם

יוליה מלינובסקי:  כולם עכשיו מדברים על הפטור מוויזות לארה"ב

יוליה מלינובסקי:  איך זה מסתדר עם הבעיות שלנו עם דרכונים? יותר קל לקחת ויזה מארה"ב מאשר לקבל דרכון

יעקב אשר: שוב, דיברנו על זה בחלק שאני לא אגיד שאיחרת

יוליה מלינובסקי: היה לי סיוט הבוקר

יוליה מלינובסקי:  אני אספר לכם מה הבעיה

יוליה מלינובסקי:  תקשיבו

יוליה מלינובסקי:  אני אעשה עכשיו שיימינג לעוזר שלי

יוליה מלינובסקי:  יוצאים בבוקר מהבית, אין רכב בחניה

יוליה מלינובסקי:  הוא חנה אתמול, אנחנו שואלים איפה הרכב, והוא אומר, חניתי בחניה

יוליה מלינובסקי:  אנחנו מחפשים את הרכב ואין, הייתי כבר בסרט שגנבו לי את הרכב

יוליה מלינובסקי:  היה לי כבר ציוץ בראש: איתמר בן גביר, לטיפולך

יעקב אשר: בסוף?     

יוליה מלינובסקי: הבחורצ'יק התבלבל בקומת החניה

יוליה מלינובסקי:  טוב שאנחנו חכמות

יוליה מלינובסקי:  הלכנו וחיפשנו את הרכב ומצאנו

יוליה מלינובסקי:  הוא פשוט התבלבל

יוליה מלינובסקי:  אבל בגלל זה איחרתי

יעקב אשר: מזל שיש חכמות כמוך

יוליה מלינובסקי: אתה יודע איזה ציוץ פספסתי?     

יעקב אשר: ואני היום לא איחרתי, נסענו בכביש ירושלים-תל אביב והיינו הפעם שלושה ונסענו בנתיב המהיר

יעקב אשר:  אני כל הזמן נוסע בנתיב הזה ועיניי כלות, מה קורה בנתיב ליד שעומד ריק

יעקב אשר:  ואני מברך מכאן, מוועדת הפנים ואיכות הסביבה, את שרת התחבורה על ההחלטה הנכונה שלה לתת אפשרות בנתיב הזה גם לשניים, ויכול להיות שבעתיד תהיה גם הצדקה אחרת

יעקב אשר:  אין ספק שהרבה מאוד ועדות ייפתחו בזמן, ואני מברך אותה על ההחלטות האמיצות האלה

יעקב אשר:  היא בטח תקבל כל מיני ביקורות בגלל דברים אחרים, אבל אני חושב שזה מראה על הסתכלות פרקטית, לא לקבוע דברים בגלל שאיזשהו פקיד כתב שככה זה טוב ובזה נגמר הסיפור

יעקב אשר:  ולכן אני מברך אותה מכאן, ובגלל זה גם התחלנו את הישיבה בזמן

יעקב אשר:  יוליה?     

יוליה מלינובסקי: שאלתי רק מתי פותחים את ארבעת המרכזים? למרות שבתקשורת כתוב שלושה

יוליה מלינובסקי:  זה ארבעה או שלושה?     

יעקב אשר: לא פותחים

יעקב אשר:  הם קיימים

תומר רוזנר: לא, מתי הם עוברים למשמרת שנייה

רונן צור: בתקופה הקרובה

רונן צור:  בימים הקרובים כנראה

יוליה מלינובסקי: לא, לא

יוליה מלינובסקי:  מתי?     

רונן צור: יש עוד תהליכים שצריך לסגור

יעקב אשר: יש הליך שצריך לסגור מול האוצר לגבי התנאים של העובדים

יעקב אשר:  אז שוב, כשלא היית כאן – את תאלצי אותי להגיד את זה שש פעמים – ביקשנו לקבל דוח תוך שבוע ימים, סטטוס אם הם סיימו את כל העניינים עם האוצר, כי היום אין שר אוצר כמו שהיה פעם שהיה סוגר לנו את כל העניינים

יעקב אשר:  מה פתאום? פעם היה שר אוצר אחד ולקח בדרך כמה עובדים

יעקב אשר:  את זה בדיוק ביקשנו

יעקב אשר:  ויש פה נציגת האוצר שתיכף תדבר על דברים נוספים, ואנחנו נחזור איתה גם לעניין הזה

יעקב אשר:      חה"כ ואליד אלהואשלה, אתה רוצה לומר משהו?     

וליד אל-הואשלה: קודם כל, תודה לך, אדוני היושב-ראש

וליד אל-הואשלה:  ברכות לרונן, אני מאחל לך בהצלחה

וליד אל-הואשלה:      היה לנו דיון פה לפני חודש ודיברתי על הנושא של החברה הבדואית בנגב

וליד אל-הואשלה:  רציתי לשאול אם בתקציב שמסתמן יש גם הוספת תקציב לתגבור כוח אדם בלשכות, כי יש לשכות שיש בה מחסור בעובדים

וליד אל-הואשלה:  כמו למשל, בלשכה ברהט יש לפעמים עובד אחד ולפעמים שניים

יעקב אשר: המנכ"ל, תרשום את השאלה ותענה אחר כך

וליד אל-הואשלה: והנושא השני, דיברנו כל הזמן על תגבור ופתיחת לשכות באוכלוסייה הבדואית

וליד אל-הואשלה:  דיבר ידידי יוסף על זה

וליד אל-הואשלה:  נשמח שמשרד הפנים של הממשלה החדשה יתייחס לנושא הזה בכובד ראש, ולא כמו שהתייחסה שרת הפנים הקודמת לחברה הבדואית בנגב

וליד אל-הואשלה:  תודה

יעקב אשר: תודה רבה

יעקב אשר:  משרד הקליטה, בבקשה

יעקב אשר:  אנחנו נעשה סבב קטן

יעקב אשר:  גם לי יש עוד כמה דברים שאני רוצה לבחון תוך כדי זה

יעקב אשר:  ואחר כך תשובות של המנכ"ל

יעקב אשר:  אז בוא נעשה את זה פרקטי ומהיר

אתי שגיא: בוקר טוב

אתי שגיא:  אני אתי שגיא, סמנכ"לית בכירה למינהל ומשאבי אנוש של משרד העלייה והקליטה

אתי שגיא:      אני רוצה להתייחס לכמה נקודות שהעליתם במהלך הדיון

אתי שגיא:  אני אתחיל בנתב"ג

אתי שגיא:  בנתב"ג יש כ-26 עובדים קבועים, ובעקבות גל העלייה של 70,000 עולים שמנו עוד 20 עובדים זמניים

אתי שגיא:  בעקבות פרוץ המלחמה הופסק התהליך של הנפקת תעודות זהות על ידי משרד הקליטה לעולים

יעקב אשר: למה?     

אתי שגיא: כי העולים גם מאוקראינה ואחרי זה בגל השני של ספטמבר שהגיעו מרוסיה, חיכו שעות על גבי שעות כי תהליך הנפקת תעודת זהות הוא תהליך ארוך שדורש מסמכים וידע מקצועי, וכשהתפוקות עולות ב-300%, בשונה מרשות האוכלוסין שעלו ב-30% - - -     

יעקב אשר: אבל הבנתי שהעלייה הגדולה הייתה בגלל כאלה שלא יכולים לקבל תעודת זהות איך שהם מגיעים

אתי שגיא: נכון

יעקב אשר: אז מה קרה?     

אתי שגיא: בהתחלה, קודם כל, 26 עובדים שטיפלו ב-20,000 או 25,000 בשנה, קיבלו גל מטורף של אוקראינה ורוסיה, והתורים היו מטורפים, וכוח האדם בכלל לא יכול לאפשר להמשיך להנפיק תעודות זהות - - -     

יעקב אשר: ולשאלה המתבקשת – הבנו מה שהיה – למה אי אפשר להחזיר היום את הדבר הזה, שעובדי משרד הקליטה שכבר היו מיומנים בעניין הזה יחזרו להנפיק תעודות זהות לאלה שכן באים עם אשרות

אתי שגיא: הגל לא שכך

אתי שגיא:  השנה צפויים להיכנס 55,000 עולים, ובשנה רגילה 25,000 - - -     

יעקב אשר: אבל קיבלתם תוספת עובדים

יעקב אשר:  משרד האוצר נתן תוספות עובדים גם לרשות האוכלוסין, על כיוון אחר, וגם לכם

אתי שגיא: רשות האוכלוסין קיבלו 20 עובדים לנתב"ג לצורך הטיפול בעולים שהם עוד לא קלטו אותם

אתי שגיא:  גם אנחנו קיבלנו 20 עובדים לנתב"ג כדי לקלוט את העולים

יעקב אשר: אבל כשהייתה כאן שרת הפנים בזמנו ודיברה על 100 עובדים לנושא הדרכונים, זה היה אמור להיות תגבור של 100 עובדים לנושא הדרכונים

יעקב אשר:  כן או לא? אל תהנהן בראש כי אני צריך לשמוע אותך, כי אחרת הפרוטוקול לא ידע

יואל ליפובצקי: כן, כן

יואל ליפובצקי:  כוח האדם שקיבלנו בהתחלה - - -     

יעקב אשר: היה אמור להיות לדרכונים בלבד

יואל ליפובצקי: זה התחיל לפני, וכשהתחיל מה שהתחיל עם המלחמה אז הסטנו

יעקב אשר: ואז התחיל מה שהתחיל, לקחו מה שלקחו, וזה בסדר

יעקב אשר:  תוך כדי תנועה זה מצוין

יעקב אשר:  הגיע הזמן להחזיר

אתי שגיא: לא לקחנו כלום ממשרד הפנים, דרך אגב

אתי שגיא:  התפקיד של משרד הפנים זה להנפיק תעודות זהות

אתי שגיא:  התפקיד של משרד העלייה והקליטה זה לתת שירות לעולה - - -     

יעקב אשר: אה, אתם רוצים היום לעשות משהו שבמשך שנים לא עשיתם? כל השנים עשיתם תעודות זהות לאותם אלה שבאו עם אשרות כניסה - - -     

אתי שגיא: כל עוד זה התאפשר, העובדים בנתב"ג - - -     

יעקב אשר: לא, סליחה

יעקב אשר:  נראה לי שמישהו מחכה להזדמנות, והעברנו את זה חזרה עכשיו למשרד אחר

אתי שגיא: לא, לא

אתי שגיא:  זה ממש לא ככה

יעקב אשר: סליחה, קודם כל, זה צריך לחזור כרגע למשרד הקליטה

יעקב אשר:  יהיה דיון אחר כך מי אחראי - - -     

אתי שגיא: שר העלייה והקליטה, חה"כ אופיר סופר, והמנכ"לית של משרד העלייה והקליטה, היו בשיח עם רשות האוכלוסין, וכרגע העמדה היא שכרגע הם מתנגדים להחזיר את הנפקת תעודות הזהות לעובדי משרד העלייה והקליטה

יעקב אשר: אבל על זה אני מדבר

אתי שגיא: אז אני אומרת לך שהעמדה של השר ושל המנכ"לית כרגע – הם מתנגדים

תומר רוזנר: מאיזו סיבה?     

יעקב אשר: אז אני מבקש לדעת מה הסיבה, ואני מבקש שנוציא מכתב, אם נצטרך - - -     

אתי שגיא: הסיבה היא העומסים שלנו בעצמנו בטיפול בעולים

אתי שגיא:  אנחנו מסבירים לכם - - -     

יעקב אשר: אז כשיש לכם עומסים, אתם מקבלים תוספות של כוח אדם

יעקב אשר:  תשתמשו בהן - - -     

אתי שגיא: גם רשות האוכלוסין קיבלו

יעקב אשר: אבל הם קיבלו את זה למשהו אחר ולקחו את זה למשהו אחר

יעקב אשר:  את לא מבינה מה קורה

יעקב אשר:  ובסוף הלשכות מתפוצצות

יעקב אשר:  זה הכול

אתי שגיא: זה לא נכון

אתי שגיא:  אנחנו היינו בדיון משותף במשרד האוצר

אתי שגיא:  רשות האוכלוסין קיבלו 20 עובדים, ללא קשר ל-100, לסייע לעולים עם תעודות הזהות בנתב"ג

אתי שגיא:  הם עדיין לא קלטו אותם

אתי שגיא:  הם מתקשים לקלוט אותם

אתי שגיא:  יואל יכול להסביר למה, כמו שאנחנו מתקשים, כי כשנותנים לך עובדים זמניים לתשעה חודשים, עם שכר מינימום

אתי שגיא:  בוא נגיד שזה לא אטרקטיבי עם שכר מינימום, בעבודה מאוד קשה ושלוש משמרות, ולהגיד לעובד, יש לך תשעה חודשים, אין לך אופק, אין לך שכר, אין לך תנאים, בוא לתשעה חודשים

אתי שגיא:  אז הקושי הוא של שתי הרשויות

אתי שגיא:  אתה מבין?     

יעקב אשר: ברור

יעקב אשר:  אתם באותה ספינה, אין לי ספק

יעקב אשר:  אבל אני רוצה לומר דבר אחד, ואני מצטרף גם לאוזני האוצר בעניין הזה, שההגבלות של תשעה חודשים, יכול להיות שמפחדים מקביעות של עובדים או אני לא יודע מה

יוליה מלינובסקי: מזה בדיוק

יעקב אשר: תמצאו פתרון, בגלל שבאמת אי אפשר למצוא אנשים איכותיים שגם יתקתקו את העבודה בשכר מינימום ובמשהו זמני - - -     

אתי שגיא: שלוש משמרות ערב עד כניסת השבת ומצאת השבת, בשכר מינימום

יעקב אשר: חייבים למצוא פתרון לזה, שהוא פתרון גם לנושא הדרכונים – ואני אהיה שתי דקות יושב-ראש ועדת העלייה והקליטה כי אני צריך לדאוג גם להם

יעקב אשר:      את אומרת שניתנו לכם 15 עובדים אבל נלקחו מהם בלי להודיע להם את זה

יעקב אשר:  הייתה כאן הודעה של שרת הפנים, שהוציאה את זה לפועל – למרות שחלק מהעובדים עוד לא נקלטו – על 100 עובדים שיצטרכו ולהיכנס

יעקב אשר:  לא נכנסו 100, אלא נכנסו פחות

יעקב אשר:  ומאלה שנכנסו, חלק הלכו לכוח אדם בשבילכם

יעקב אשר:  אבל מה שקרה כשאתם סגרתם את העמדה שלכם בנמל התעופה בן גוריון, שם אפשר לתת תעודות זהות - - -     

יוליה מלינובסקי: אין עכשיו בבן גוריון?     

יעקב אשר: לא, אין היום

יעקב אשר:  אין בשדה התעופה אפשרות

אתי שגיא: זה לא מדויק

אתי שגיא:  יש one stop shop עם רשות האוכלוסין

יואל ליפובצקי: לא, לא

יואל ליפובצקי:  אתי את טועה

יואל ליפובצקי:  one stop shop זה רק לתיירים

יואל ליפובצקי:  זה לא לעולים עם אשרת עולה

יואל ליפובצקי:  מה שיושב-ראש הוועדה מדבר זה דבר אחר

יעקב אשר: בדיוק

יעקב אשר:  אני מדבר על אשרות עולה

יעקב אשר:  אותו עולה שהגיע לארץ עם אשרה, במקום לצאת מהשדה עם תעודת זהות - - -     

יוליה מלינובסקי: למה זה לא ככה?     

תומר רוזנר: כי הם לא רוצים

יעקב אשר: לא

יעקב אשר:  כי היה להם פיק, הם היו בלחץ, אז הם אמרו, היה לחץ גדול, בוא נפסיק את זה

יוליה מלינובסקי: אז תחזירו את זה

יעקב אשר: בדרך שפושקין מת, ככה קוראים לזה, נכון? הם אמרו, יאללה, מהרגע הזה אנחנו מודיעים שאנחנו גם לא חוזרים לזה

יעקב אשר:  וזה לא מקובל עליי

אתי שגיא: לא מדויק, אדוני

אתי שגיא:  לא מדויק

אתי שגיא:  לא מדויק

יעקב אשר: לא מדויק, אבל די קרוב

אתי שגיא: לא, לא

אתי שגיא:  אתם יכולים להגיע לנתב"ג, אם נפשכם חפצה, ולראות – הפיק ממשיך, ועובדי משרד העלייה והקליטה, תפקידם לטפל, לא להנפיק תעודות זהות

אתי שגיא:      אני רוצה לדייק

אתי שגיא:  100 התקנים שיואל קיבל, הם לא קשורים ל-20 התקנים בנתב"ג של תעודות זהות

יעקב אשר: לא נכון

אתי שגיא: זה בנוסף, יואל

אתי שגיא:  זה בנוסף

יואל ליפובצקי: אמרתי קודם, לפני שבועיים הייתה ישיבה בוועדת הקליטה, ויושב-ראש הישיבה די הכריח את האוצר לתת 15 תקנים

יעקב אשר: אה, בשורה חדשה

אתי שגיא: הוא קיבל בנוסף

אתי שגיא:  זה לא קשור

יואל ליפובצקי: אמרתי את זה

יואל ליפובצקי:  זה לא קשור ל-100

יואל ליפובצקי:  זה 15 תקנים

אתי שגיא: הם קיבלו 115 – 15 לקלוט את העולים בנתב"ג

יעקב אשר: זה סמנטיקה, אבל היא גם חיובית

אתי שגיא: אבל יש אירוע של קושי בקליטה לשני המשרדים

אתי שגיא:  כולנו נמצאים באותו אירוע של לקלוט עובדים זמניים לתשעה חודשים עם שכר מינימום

יעקב אשר: היועץ המשפטי, בבקשה

תומר רוזנר: זו לא שאלה משפטית

תומר רוזנר:  הגברת אמרה שהיו אצלכם שישה עובדים שטיפלו ב-30,000 עולים בשנה

תומר רוזנר:  עכשיו את אומרת שהגל נמשך, אבל את מודה שהגל כבר לא כמו שהיה

תומר רוזנר:  את אומרת שיגיעו 50,000 ולא 70,000, והכפילו לכם את מספר העובדים

תומר רוזנר:  נכון?     

אתי שגיא: הכפילו לנו

אתי שגיא:  אנחנו לא מצליחים לאייש - - -     

תומר רוזנר: כמה עובדים בפועל מועסקים היום בנתב"ג?     

אתי שגיא: אנחנו נתנו להם 20 עובדים זמניים

אתי שגיא:  מעולם לא הצלחנו לאייש 20 עובדים זמניים, בגלל הסיפור של שכר ואתגר

תומר רוזנר: בסדר

תומר רוזנר:  כמה יש?     

יעקב אשר: הוא שואל כמה יש בנתב"ג

אתי שגיא: יש לנו בערך 26 קבועים, ועוד 15 זמניים שהולכים, מתפטרים, נכנסים - - -     

תומר רוזנר: כמה עכשיו?     

יוליה מלינובסקי: כמה עכשיו ברגע זה?     

יעקב אשר: כמעט 50

אתי שגיא: לא

אתי שגיא:  פחות

יעקב אשר: עם הזמניים 40

תומר רוזנר: כמה עולים הגיעו לנתב"ג עם אשרת עולה בחודש ינואר?     

אתי שגיא: את זה אני צריכה לבדוק

אתי שגיא:  אני לא יכולה להגיד לך את הדבר הזה

תומר רוזנר: אז בבקשה, תבדקי

יעקב אשר: ההמשך של מה שאומר היועץ המשפטי הוא אחד – תבדקי את זה ותראו שאתם יכולים להחזיר את השירות הזה לפחות לאלה שיש להם את ההשראה, כי פה אתם עושים שני דברים טובים; גם מקבלים יפה את האנשים בארץ שעבדו כבר הרבה זמן לקבל את האשרה, ובאו מסודרים, והגיעו ויכולים לקבל תעודת זהות ויכולים לצאת ישר, מה שנקרא, ולא להתחיל לחפש מאכערים שיעזרו להם להיכנס ללשכות

יעקב אשר:  והדבר השני הטוב שאתם עושים, אתם מסייעים לחבריכם ממשרד הפנים ורשות האוכלוסין שיהיו להם פחות תורים על דברים שלא צריך, מאשר על דברים שצריך

יעקב אשר:  זה הכול

יעקב אשר:  זאת בקשתנו

יעקב אשר:  זאת דרישתנו

יעקב אשר:  וכשתאיישו את כל התקנים - - -     

יוליה מלינובסקי: אני עליתי ארצה ב-98'

יוליה מלינובסקי:  גם היה גל עלייה - - - תעודת זהות במקום, ושלום על ישראל

יעקב אשר: הנה, יפה

יעקב אשר:  תודה רבה

אתי שגיא: על ידי מי קיבלת?     

יוליה מלינובסקי: ואת יודעת מתי קיבלתי דרכון, אגב? אחרי שלוש שנים כי לא הייתי צריכה, כי לא היה לי כסף לנסיעות

יעקב אשר: לכן אני אומר ואני קובע, ואני אומר את זה גם לאנשי משרד הפנים ולאנשי רשות האוכלוסין, אנחנו צריכים לחזור למה שהיה קודם, לשירות שניתן על ידי משרד הקליטה

יעקב אשר:  אם אתם רוצים לשנות את מה שהיה פה 20–30 שנה, אל תעשו את זה בחסות איזה פיק שקרה כרגע בגלל מלחמה, תעשו את זה בדיונים מוסדרים אחר כך עם האוצר כדי לדעת שכל אחד קיבל את מה שהוא צריך כדי לתת את השירות

יעקב אשר:  נקודה

יעקב אשר:  אני מבקש שזה ייאמר, וזה ייאמר גם לידידי שר הקליטה

יעקב אשר:      את רוצה להוסיף עוד משהו?     

אתי שגיא: אני רוצה להוסיף במספרים הגדולים

אתי שגיא:  אני רוצה שתבינו שהעובדים שמטפלים בעולים – יש לנו כ-160 עובדים שמטפלים בעולים

אתי שגיא:  הפיק הזה, בשונה מאצל יואל שמוציא תעודת זהות לעולה ואז הוא סיים את הטיפול בעולה, אצלנו העולים נשארים 10 שנים לקבל שירות

אתי שגיא:  אז כשאדוני עורך-הדין אומר, יש לכם פיק והוא נעלם – לא

אתי שגיא:  74,000 עולים ממשיכים לקבל שירות בתוך הלשכות

אתי שגיא:  אם יש הפחתה של הפיק בנתב"ג, אז התקנים הזמניים הולכים ללשכות

יעקב אשר: אבל זה לא דיון לעכשיו

יעקב אשר:  סליחה, את זה תטענו אחרי שנגמור את בעיית הדרכונים, ואתם תעשו את מה שעשיתם עד היום לפני שפרצה המלחמה באוקראינה

יעקב אשר:  אתם תעשו את שלכם, הם יעשו את שלהם

יעקב אשר:  ולאחר מכן, בזמן שנחגוג את זה שאין יותר תורים במדינת ישראל, אז תפתחו דיון מה צריך לעשות, אם זה שלכם או לא שלכם

יעקב אשר:  לא עושים את זה בדרך

אתי שגיא: לא עשו את זה בדרך

יעקב אשר: זה לא אישי

אתי שגיא: לא, חלילה

אתי שגיא:  לא עשו את זה בדרך

אתי שגיא:  אני רק חייבת לציין שמי שאחראי על הנפקת תעודת זהות זה רשות האוכלוסין

אתי שגיא:  אנחנו זה טיפול בעולים

יעקב אשר: סליחה, אמרת את זה

יוליה מלינובסקי: תבדקי לנו

יוליה מלינובסקי:  אני רוצה לדעת כמה עולים באו בינואר עם אשרות

יוליה מלינובסקי:  זו השאלה המרכזית

יוליה מלינובסקי:  תוך כדי תסמסי למי שצריך

יוליה מלינובסקי:  קל מאוד – כמה באו בינואר? כי יש לי הרגשה שמשהו פה לא מסתדר

יעקב אשר: יוליה, תודה

יעקב אשר:  לפני האוצר, יש פה מישהו מהלשכות? אנחנו הבנו מה הולכים לפתוח, מה כרגע החסם שלנו ואני מקווה שנפתור אותו

יעקב אשר:  נמצא פה מישהו מארבל?     

יוליה מלינובסקי: ועד העובדים, אתם תתמכו?     

יעקב אשר: לא, לא

יעקב אשר:  בלי ועד העובדים

מור אבלה: ועד העובדים רצה לבוא

מור אבלה:  הוא אמר שהמנהלים לא אישרו לו

מור אבלה:  אני עו"ד מור אבלה, מנהל חטיבה בהסתדרות, מחזיק תיק רשות האוכלוסין בהסתדרות עובדי המדינה

יעקב אשר: תחזור על מה שאמרת

מור אבלה: ראשי הוועדים רצו להגיע הנה

מור אבלה:  נאמר לי שהם לא קיבלו אישור מהמנהלים שלהם

מור אבלה:  הם צריכים אישור ישירות מהמשרד, והם לא הגיעו, ככה גם בפעם הקודמת

יעקב אשר: ייבדק העניין

יעקב אשר:  אבל עכשיו אני שואל לא את העובדים

יעקב אשר:  נמצא כאן מישהו אחראי בארבל?     

אורי אריאל: אני אורן אריאב, מרשות האוכלוסין וההגירה, מנהל האגף הדיגיטלי

יעקב אשר: אני שואל שאלה

יעקב אשר:  המנכ"ל הציג פה דברים ורציתי לשאול על השטח

יעקב אשר:  פיזית, כשיהיו עובדים וכשהעובדים יתוגמלו

אורי אריאל: לחלוטין, אנחנו מחכים בכיליון עיניים למימוש התוכנית

יעקב אשר: תודה רבה

יעקב אשר:  נציגת האוצר, בבקשה

נועה שוקרון: תודה, יו"ר הוועדה

נועה שוקרון:      הבעיה מוכרת וגם מורכבת לפתרון

נועה שוקרון:  היו מספר ניסיונות לפתרון , חלקם לא צלחו ולחלקם הייתה השפעה מועטה

נועה שוקרון:  אני חושבת שחשוב שנכיר אותם על מנת להבין גם את ההתגייסות של האוצר לאורך שנה וחצי לסיוע בפתרון הזה, וגם כדי להבין מה נוסה ולא עובד כי חלק מהפעולות האלה הוצעו על ידי חברים שונים בוועדה

נועה שוקרון:      דובר על תוספות כוח אדם

נועה שוקרון:  ניתנו מספר תוספות של כוח אדם, ויש בעיה קשה במימוש ובהצלחה לגייס את כוח האדם הזה

נועה שוקרון:  יש סוגיות שכריות, יש גם סוגיות של משך העובדים הזמניים שניתנו

נועה שוקרון:  אבל חשוב להבין שבסוף אנחנו בסוגיית מאקרו

נועה שוקרון:  שוק העבודה הוא הדוק

נועה שוקרון:  הרבה מאוד מעסיקים רוצים עובדים

נועה שוקרון:  ולכן, ללא קשר לתנאים שניתנים או לא ניתנים, יכולת ההצלחה בגיוס בטווחי זמן מהירים, בנקודת הזמן הזאת ובמסות כאלה, היא אתגר קשה וצריך לקחת את זה בחשבון כשאנחנו הולכים לחלופה הזו

נועה שוקרון:      מנגד, חלופה שגם אנחנו תמכנו בה בעבר היא סוגיית פתיחת הסכמי השכר, כמו שציין המנכ"ל, ובדיקת ההיתכנות לעבודה ממושכת יותר של העובדים הקיימים

נועה שוקרון:  נעשו מספר הסכמים נוספים מיטיבים בעבר

נועה שוקרון:  אנחנו בוחנים כרגע צעד נוסף כזה, כפי שציין המנכ"ל

יעקב אשר: זאת אומרת, יש כבר דרך שעשיתם אותה פעם

נועה שוקרון: כן, אבל גם פה נשאלת השאלה אם אנחנו כבר לא בפיק

נועה שוקרון:  את זה לא אני אגיד

נועה שוקרון:  את זה יגיד ועד העובדים

נועה שוקרון:  אבל זה גם משהו שצריך לבחון ולחשוב עליו

נועה שוקרון:  זה לא רק סוגיית השכר - - -     

מור אבלה: מה רצית מוועד העובדים? לא הבנתי איזו התייחסות

נועה שוקרון: אם הולכים על המנגנון שדיבר עליו המנכ"ל, של הארכה או ניסיון להגדלת תמרוץ ותגמול העובדים לטובת שעות עבודה רבות יותר, בסופו של דבר, זה הליך הסכמי ולכן גם העובדים צריכים להסכים לו

יעקב אשר: ברור

מור אבלה: נכון לנקודת הזמן הזו, אני לא יודע על שום הסכם שמתגבש ואני לא יודע על שום דרישה

נועה שוקרון: אמר המנכ"ל, אנחנו בוחנים את הצעד הזה ואנחנו נעשה פעולות משותפות כדי לבחון את זה גם עם ועד העובדים

נועה שוקרון:  אני רק מציינת שבסוף יש הרבה מאוד חסמים שאינם רק חסמים תקציביים, וחשוב שנכיר אותם

יעקב אשר: ברור שזה צריך לבוא בהסכמה, ואני מתאר לעצמי שיש מגעים ושיחות

מור אבלה: אני חייב לציין משהו לאדוני, דבר קצת לא פופולרי

יעקב אשר: כן

יעקב אשר:  אין דבר

מור אבלה: החברים מהאוצר וגם מהנהלת הרשות מדברים איתנו על תמריצים, לפעמים גם מתייעצים איתנו אם העובדים יסכימו או לא יסכימו

מור אבלה:  אנחנו אומרים מה שיש לנו להגיד, והפלא ופלא, הם פשוט שולחים הצעות חד צדדיות שלא תואמו איתנו על תמריץ בסכומים של 50 שקל, 100 שקל

מור אבלה:  זה קרה גם לפני כשבוע

מור אבלה:       אנחנו לא מבינים את התמריצים שלכם

מור אבלה:  אתם לא פועלים איתנו בדו שיח בכלל, לא בתיאום, ואחר כך אתם גם לא מבינים מה קורה בעצם עם הלשכות

מור אבלה:  אני מבקש להסדיר את הדבר הזה

יוליה מלינובסקי: אולי אנחנו צריכים לתווך פה?     

יעקב אשר: אני אומר דבר אחד

יעקב אשר:  אני יוצא מנקודת הנחה ברורה, שהתמרוץ הזה יהיה אמיתי, נכון ומשמעותי, ובטח לא פחות ממה שהיה בעבר בכלים שנוסו כבר

יעקב אשר:  הפוך, אולי אפילו צריך להתקדם עם זה

יעקב אשר:  כמובן שצריך להיות תיאום עם מייצגים למיניהם

יעקב אשר:  אני לוקח כרגע את מה שאמר כאן המנכ"ל – אנחנו הולכים לפתוח משמרת שנייה, אנחנו מודעים לכל מה שכרוך בזה, ומבחינתי זה גם תנאי העובדים

יעקב אשר:  ולכן זה דבר שצריך להיסגר בתהליך ביניכם כדי להגיע לדברים האלה

יעקב אשר:      אם זה לא יגיע, אז אנחנו בבעיה גדולה מאוד, ולא נוכל לעמוד מנגד

יעקב אשר:  לא נוכל לעמוד מנגד בעניין הזה

יעקב אשר:  ולכן אני בטוח שהתהליך הזה ייעשה תוך ימים ספורים, כולל מה שצריך לעשות עם העובדים

יעקב אשר:      את רוצה להמשיך?     

נועה שוקרון: כן

נועה שוקרון:  כל המטרה של הדברים שאני פורסת כרגע היא להדגיש שישנם חסמים שאינם תקציביים, וחשוב לי שיו"ר הוועדה יכיר אותם

נועה שוקרון:  ועוד שתי נקודות בהקשרים האלה

נועה שוקרון:  בסופו של דבר, יש פה שרשרת ייצור

נועה שוקרון:  היא לא כוללת רק את הלשכות

נועה שוקרון:  היא כוללת גם את מפעל ארבל וגם את המדפיס הממשלתי

נועה שוקרון:  צריך לוודא שאם אנחנו מתגברים רכיב אחד בלי השניים האחרים, אז לא עשינו הרבה

יעקב אשר: לא שמעתי

נועה שוקרון: יש שלושה רכיבים בשרשרת: הלשכה, ארבל והמדפיס הממשלתי

נועה שוקרון:  מרגע שבן אדם מגיע ומבקש תור על מנת לקבל דרכון בזמן הכי קצר, שלושת המרכיבים האלה צריכים לעבוד טוב, יעיל ומהר

תומר רוזנר: אבל זה התפקיד של מנכ"ל משרד הפנים

תומר רוזנר:  זה לא התפקיד שלכם

נועה שוקרון: אני לא אמרתי שזה התפקיד שלי

נועה שוקרון:  אני מבהירה שבמסגרת החסמים לא ניתן לטפל רק בלשכות, כי אז בעצם לא עשינו הרבה

יעקב אשר: אבל המנכ"ל דיבר על זה

נועה שוקרון: אני לא אומרת משהו אחר מהמנכ"ל

יעקב אשר: אה, את רק מסבירה לנו

יעקב אשר:  אני לא רוצה לסכסך ביניכם, אבל תסמכי עליו שהוא יודע והכול בסדר

נועה שוקרון: אני סומכת עליו לחלוטין

נועה שוקרון:      נקודה אחרונה – אנחנו כן חושבים שעל מנת לייצר פתרונות מהירים באמת, הדרך הכי אפקטיבית לעשות את זה היא בחינה של התנאים הרגולטוריים

נועה שוקרון:  בסופו של דבר, גם גיוס, גם הליכה להסכמי שכר, גם הצעדים האלה הם צעדים שלוקחים מספר חודשים לא קטן

יעקב אשר: את מדברת על הביומטרי?     

נועה שוקרון: אני מדברת על תהליכים משותפים

יוליה מלינובסקי: היא אמרה עכשיו, מספר חודשים

נועה שוקרון: אני מדברת על תהליכים משותפים שאנחנו נעשה ביחד, אבל במסגרתם אנחנו נבחן גם - - -     

קריאה: במקביל

יעקב אשר: ברור

יעקב אשר:  זה צוות שבוחן דברים קדימה, אבל קודם כל מכבים שריפה

יעקב אשר:  אנחנו רואים את זה גם בעוד דברים במדינת ישראל

יעקב אשר:  בנושא הזה יש כרגע דבר שהוא שריפה שירותית ושרירותית

יעקב אשר:  וזה אפילו יצא חרוז

תומר רוזנר: וזה פוגע בזכויות יסוד

יעקב אשר: וזה פוגע בזכויות יסוד של אנשים

יעקב אשר:  ואתה יודע מה, גם בלי המילים החשובות על זכויות, זה פשוט פוגע בחיים

יעקב אשר:  זה הכול

יעקב אשר:  אדם רוצה לתכנן משהו או לעשות משהו, והוא לא יכול

יעקב אשר:  ההערה שאמרת פה היא מצוינת

יעקב אשר:  אפשר לבחון את הדברים האלה

יעקב אשר:  את יודעת שדברים הרגולטוריים זה לא רק מה שרונן, אלא יש גם עניינים ביטחוניים - - -     

יוליה מלינובסקי: נכון

יוליה מלינובסקי:  זה סיפור מורכב מאוד

יעקב אשר: מדינת ישראל היא לא בדיוק כמו כולן, ואני לא מצפה שהוא ידהר איתך לכיוון שהוא לא ידוע

יעקב אשר:  ולכן, זה דבר אחד שצריך לעשות בעתיד הקרוב

יעקב אשר:  אבל קודם כל, ופה אני מציע לך לסיים במשפט מחץ שאומר, אנחנו, האוצר נתגייס לעניין הזה ונפתיע את יושב-ראש הוועדה ונגיע לסיכומים מהירים כדי שהוא יוכל להמשיך לגמור את העניינים מול ועד העובדים ומול ההסתדרות, כדי לבוא עם חבילה נכונה ואמיתית ולהביא ישועה לציבור הישראלי

יעקב אשר:  הבמה שלך

יעקב אשר:  את רוצה להגיד? את לא חייבת

יעקב אשר:  תודה רבה

יוליה מלינובסקי: יעקב, יש נושא אחד שכרגע הגיע לאוזניי שזה לא רק נושא חופש התנועה של אזרחים, זה גם פרנסה, כי הגיע אליי עכשיו מידע שצוותי אוויר, דיילים, לא יכולים להתחיל לעבוד – אנשים שזו בעצם הפרנסה שלהם – כי אין להם דרכון כי הם צריכים לקבוע תור

יוליה מלינובסקי:  זו סוגיה שבכלל אולי צריכה טיפול מהיר ואחר

יעקב אשר: מסיבות נוספות

יוליה מלינובסקי: לא, לא

יוליה מלינובסקי:  בן אדם נקלט לחברה לעבוד כדייל – אין לו דרכון, הוא לא יכול להתחיל לעבוד

יעקב אשר: הבנתי

יעקב אשר:  יוליה, הבנתי

יעקב אשר:  אני חרדי, אבל אני מבין בסוף

יוליה מלינובסקי: אה, כן? יש פה כנראה היבטים נוספים

יעקב אשר: בוודאי שבתוך כל ההמון הזה שמחכה, נפגעים גם דברים, נפגעות אפשרויות של עבודה, עסקים שצריכים לנסוע לחו"ל בבהילות

יעקב אשר:  ודאי

יעקב אשר:  אבל לצורך זה יש את הדרכון  הזמני, שאנחנו לא אוהבים אותו

יעקב אשר:  לא סגרנו את האופציה הזאת

רונן צור: נכון

רונן צור:  אי אפשר לסגור אותה

יעקב אשר: לכן הוא לא סגר את האופציה הזאת

יעקב אשר:  האופציה הזאת נשארת קיימת כרגע

יעקב אשר:  אני מסכים עם ההחלטה של המנכ"ל בעניין הזה, כי יכול להיות בן אדם שחייב לטוס בעוד שבוע או מחר או צוותי אוויר ודברים כאלה, שכן צריכים את זה

יעקב אשר:      נציגת משרד הקליטה, רצית עוד משהו?     

אתי שגיא: רק להוסיף את הנתונים שביקשתם

יעקב אשר: הנה, יש נתונים

יעקב אשר:  יוליה, ביקשת נתונים

אתי שגיא: חודש ינואר 2023 – הגיעו 2,321 טועני זכאות מרוסיה, אוקראינה ובלארוס

תומר רוזנר: לא, לא

תומר רוזנר:  בעלי אשרה

יעקב אשר: בעלי אשרה

אתי שגיא: בעלי אשרה – 2,321

אתי שגיא:  טועני זכאות – 2,267

אתי שגיא:  זאת אומרת, שהעובדים שלי מטפלים בכולם, לא רק באשרות, אלא בכל - - -     

תומר רוזנר: לא

תומר רוזנר:  אלה בנתב"ג

אתי שגיא: מה זה לא? הם מטפלים בכולם

אתי שגיא:  אנחנו כמשרד העלייה והקליטה מטפלים בכל 4,500 - - -     

יוליה מלינובסקי: לא

יוליה מלינובסקי:  את לא מטעה אותי עכשיו

יוליה מלינובסקי:  2,321 האלו שבאו עם אשרה מיד מקבלים את כל השירותים בנתב"ג

אתי שגיא: נכון

יעקב אשר: אמורים לקבל

אתי שגיא: נכון

יעקב אשר: אמורים לקבל

יעקב אשר:  הם לא מקבלים תעודת זהות

אתי שגיא: נכון

יוליה מלינובסקי: חוץ מתעודת זהות, משרד הקליטה מטפל בהם מבחינת הסל וכולי

יוליה מלינובסקי:  אבל ברגע שאין לו תעודת זהות עדיין, אתם כמשרד הקליטה לא יכולים לעשות לו כלום

יוליה מלינובסקי:  להנפיק לו תעודת עולה אתם לא יכולים כי אין לו מספר תעודת זהות

יוליה מלינובסקי:  או שיש כבר?     

יואל ליפובצקי: משרד הקליטה, קודם כל, מקצה מספר זהות, ועל סמך ההקצאה הזו הם נותנים

יוליה מלינובסקי: אוקיי

יוליה מלינובסקי:  אז יש לו מספר תעודת זהות בנתב"ג

יעקב אשר: אבל זה לא מעניין

יעקב אשר:  תקשיבי, אני מסתכל עכשיו על משהו אחר

יעקב אשר:  אני לא ועדת הקליטה כרגע

יוליה מלינובסקי: אבל הם מטעים

יעקב אשר: אבל אני היושב-ראש

יעקב אשר:  תני לי לדבר, תני לי לדבר

יוליה מלינובסקי: הם עושים לך טעות

יעקב אשר: רגע, הם עושים טעות

יעקב אשר:  אני יודע

יעקב אשר:  אני פונה אליהם, למשרד הקליטה, ואני אומר, הטעות מבחינתי כרגע, בכובע שלי כאן, זה שאתם מעמיסים את הדוגמה של 2,300 עוד 2,300 לכל הצרות שיש לנו גם ככה

יעקב אשר:  וזה לא הוגן, כי גם הם בקרייסיס

יעקב אשר:  לא רק אתם בקרייסיס

יעקב אשר:  אתם היום קצת פחות בקרייסיס

יעקב אשר:  וזה לא צריך להיות, ואת זה אני מבקש לפתור

יעקב אשר:  נקודה

יוליה מלינובסקי: זאת אומרת, 2,300 האלו שבאו עם אשרה צריכים לקבל תעודת זהות בנתב"ג

יעקב אשר: סליחה, הדיון הפנימי הזה הסתיים, כי אני מתחיל להרגיש שאני הולך לקחת את ועדת הקליטה מפורר, ואני לא הולך לעשות את זה

יוליה מלינובסקי: תעשה דיון משותף

יעקב אשר: יש עוד מישהו שרוצה לומר משהו?     

תומר רוזנר: יש שתי נקודות שעלו בישיבה הקודמת, ואנחנו צריכים לעקוב אחריהן

תומר רוזנר:      נקודה ראשונה, נושא האגרות

תומר רוזנר:  כפי שאמרתי בישיבה הקודמת, הייתה הבטחה שלטונית של שרת הפנים לטפל בנושא האגרות כדי שאנשים שנאלצו להנפיק דרכונים זמניים לא יישאו בנטל כבד מדי

תומר רוזנר:  אנחנו רוצים לדעת איך זה התקדם

תומר רוזנר:  והנקודה השנייה, לגבי המידע המופיע באתר האינטרנט של הרשות, לגבי הדרכונים הזמניים - - -     

יעקב אשר: מה אמרת על הדבר הראשון?     

תומר רוזנר: האגרות

יוליה מלינובסקי: על האגרות, שהבטיחו להחזיר כסף

תומר רוזנר: אם זה לא מעניין, אז לא

יעקב אשר: לא, מעניין מאוד

יעקב אשר:  התלבטתי על זה בגלל שמצד שני, אני הרי לא רוצה שיבואו ויעשו עוד זמניים

יעקב אשר:  יכול להיות שנצטרך בנקודת זמן מסוימת לגרום לעשות את זה

יעקב אשר:  אתה מבין למה אני מתכוון?     

תומר רוזנר: הכוונה היא לא לקבוע שתהיה אותה אגרה

תומר רוזנר:  הכוונה היא שהשרה התחייבה להחזיר – שהוא לא יצטרך לשלם פעמיים

יעקב אשר: אני חושב שזה נכון

יעקב אשר:  אבל הספק הגדול שלי כרגע הוא אם זה נכון בעיתוי הזה

יעקב אשר:  אני שואל אותך עכשיו שאלה אחרת

יעקב אשר:  אם תתקבל החלטה כזאת, אפשר לעשות אותה רטרואקטיבית? ממתי?     

תומר רוזנר: אם מחזירים כסף, כן

יעקב אשר: אוקיי

יעקב אשר:  קיבלתי תשובה

יעקב אשר:  והדבר השני?     

תומר רוזנר: הדבר השני הוא נושא המידע באתר האינטרנט, ואני אגיד את זה ממש בקצרה

תומר רוזנר:  הסתכלנו שוב על האתר אתמול

תומר רוזנר:  חלק גדול מהמידע תוקן, כפי שהוועדה ביקשה

תומר רוזנר:  אבל לצערי, דווקא הדף החשוב ביותר של בקשה לדרכון, מציג מידע מוטעה שעלול אפילו להטעות

תומר רוזנר:  למעשה נכתב שם שמי שרוצה דרכון זמני צריך לקבוע תור, ושרק במקרים דחופים כמו נסיעה דחופה שהוא צריך להוכיח שהיא נסיעה דחופה, הוא יכול לבוא לעשות דרכון זמני

תומר רוזנר:  המידע פשוט לא מדויק, או יותר נכון, מוטעה ואפילו מטעה

תומר רוזנר:  וגם לא מופיעה שם ההחלטה שהתקבלה לאחרונה, כפי שאני מבין, שמי שישלם את האגרה המופחתת עד סוף פברואר יוכל לעשות את הדרכון עד סוף יוני

תומר רוזנר:  באותו דף פעם אחת מופיע שזה יהיה באפריל, ופעם אחת מופיע שזה יהיה עד סוף יוני, ובדף האגרות זה בכלל לא מופיע

תומר רוזנר:  בקיצור, כדאי מאוד לתקן גם את הדברים האלה

יעקב אשר: אני מבקש ממנכ"ל משרד הפנים גם לענות תשובות לח"כים שיצאו כבר, אבל יקבלו את התשובות שלהם ושרשמת לעצמך; וגם התייחסות שלך וסיכום שלך, מבחינתכם, כמי שצריכים להוציא את זה לפועל

יעקב אשר:  ואחר כך יהיה סיכום של הוועדה

יעקב אשר:  בבקשה, מנכ"ל משרד הפנים

רונן צור: אני אתייחס באופן כללי להערות שהועלו על ידי חברי הכנסת, אחמד טיבי ואחרים, לגבי הלשכות במגזר הערבי

רונן צור:  התשובה הכללית שלי היא שהרשות צריכה לתת שירות לכל התושבים, בין אם זה בנגב, בין אם זה יהודים או ערבים, זה לא משנה כרגע

רונן צור:  תחום העיסוק שלי, במסגרת ההנחיה של השר דרעי בשעתו, הוא סביב נושא הדרכונים ולא מבנה רשות האוכלוסין

רונן צור:  אני בטוח שזה יטופל

רונן צור:      אני רוצה להגיד משהו כללי

רונן צור:  כמו שאמרה חה"כ מלינובסקי קודם – רשות האוכלוסין עוסקת במגוון רחב של תחומים, לא רק בדרכונים

רונן צור:  העבודה מתפרסת על פני כל תחומי החיים, החל מעובדים זרים ודברים אחרים

רונן צור:  כרגע הסוגיה הדחופה היא הדרכונים, אבל היא לא היחידה

רונן צור:  אני חושב שהשירות שמצופה מאיתנו הוא שירות סביר, גם בזמן משבר

רונן צור:      ביחס למה שעלה פה גם עם משרד האוצר וגם עם משרד הקליטה – בחודשים האחרונים היה ניסיון שלא צלח לתמרץ את העובדים עם סכומי כסף כאלה ואחרים, וזה לא עבד

רונן צור:  זה לא עבד כי העובדים ברשות האוכלוסין היום, לצערי, הם שחוקים

רונן צור:  קבלת קהל היא לא עבודה קלה

רונן צור:  אם הם לא יבואו עם מה שנקרא, הנשמה הטובה שיש להם, עם רצון טוב, או מתוך הבנת החשיבות שזו משימה לאומית, אז זה לא ילך ולא משנה אם נציע להם 100 שקל או 300 שקל

רונן צור:  אנחנו צריכים, קודם כל, לרתום אותם מבפנים ויש נכונות כזו

רונן צור:  ישבתי עם ועד העובדים, ישבתי עם מי שצריך, וגיליתי נכונות כזו

רונן צור:      מבחינתי, סביר לצפות להתגייסות כזו גם ממשרד הקליטה, כי אם אנחנו רואים את הנכונות של משרד האוצר – ויש נכונות של משרד האוצר, ההבנה קיימת גם שם, הם מוכנים להתגייס, לעשות את זה כמובן בצורה נכונה, וזה בסדר גמור

רונן צור:  במשרד הקליטה אני בטוח שהם עם עומס, ואנחנו מברכים על כל גל עלייה, אני מכיר את האירוע הזה כבר הרבה מאוד זמן ואני מכיר את העומס שיש על עובדי משרד הקליטה, אבל אנחנו לא בתחרות פה, אין פה השוואה על מי העומס גבוה יותר

רונן צור:  כמו שאני יכול להרשות לעצמי לבקש מעובדי רשות האוכלוסין שעובדים כבר חודשים ארוכים בתנאים קשים מאוד, אני יכול לבקש גם מעובדי משרד הקליטה לתת כתף לתקופה מסוימת לעבודה שהם עשו בעבר, כי בשגרה לא הייתה בעיה לאף אחד

יעקב אשר: נכון

רונן צור: העובדה שעולה חדש הוא לעשר שנים – רשות האוכלוסין מעניקה שירות לאזרחים מגיל לידה עד גיל פטירה, וזה הרבה יותר מעשר שנים, אני מקווה, בכל אופן

רונן צור:  אז ככה שאנחנו לא עסוקים פה בהשוואות

רונן צור:  אני מצפה שמשרד הקליטה יאפשר לנו – ואגב, מדובר בלא הרבה עובדים, אלא ב-15 או 20 עובדים מנתב"ג שיכולים לעזור לנו לאייש עוד לשכה בתל אביב או בבאר שבע, וזה יכול לעשות שינוי גדול מאוד עבור השירות שאנחנו נותנים לאזרח

רונן צור:  בכל מקרה, אני עוד לא יודע מה יהיה התעדוף בתוך רשות האוכלוסין, אבל אני לא אאפשר הפליה במתן השירות

רונן צור:  לא תהיה עדיפות של עולים חדשים על פני תושבים, ולא תהיה עדיפות של תושבים על פני עולים חדשים

רונן צור:  היחס יהיה שווה בין כולם

רונן צור:      סוגיית האגרות – התייחסת אליה, ואני מעדיף לא להתייחס אליה בשלב הזה משיקולים ברורים

יעקב אשר: אבל היא נשארת פתוחה

רונן צור: הדבר הזה נשאר פתוח ואני מכיר את ההתחייבות ואת האמירה של השרה הקודמת, וזה בסדר

רונן צור:      לגבי אתר האינטרנט – אני מודה, אני לא מכיר את זה, אבל נמצאים כאן אנשים שיבדקו את הסוגיה הזו ויטפלו בה

רונן צור:  המידע בהחלט צריך להיות תקין, נכון וראוי

יעקב אשר: אני רוצה לסכם את הדיון

יעקב אשר:      קודם כל, הוועדה מברכת את משרד הפנים, את שר הפנים לשעבר ולעתיד אריה דרעי שהגיב מהר מאוד לעניין הזה, ועל כך שבישיבה הראשונה השתתף סגן השר בזמנו ארבל

יעקב אשר:  בישיבה של היום אנחנו מגיעים לחלק מהדברים שדוברו כאן וההחלטות שלנו אומצו על ידי משרד הפנים וחלק אפילו ילכו הלאה, כדי לקצר את זמן ההמתנה לדרכונים

יעקב אשר:      הוועדה זיהתה שלושה משברים עתידיים שמשרד הפנים ורשות האוכלוסין צריכים לקחת בחשבון, מעבר למה שהיה לנו כרגע – תוקף הדרכונים הזמניים שיוצרים לנו את הגל הבא, תוקף תעודות הזהות הישנות וזה נכלל במסגרת המעבר לתעודות זהות לביומטריות, מדובר על הרבה מאוד ודיברנו על זה בתחילת הדיון, ונושא הפטור מוויזה שיגרום לעוד גל ועוד גל ועוד גל, צריך שובר גלים

יוליה מלינובסקי: אני מעדיפה דרכון ולא ויזה לארה"ב

יעקב אשר: ולכן החשיבות הגדולה, ואני אומר את זה גם לאוצר ואני רואה באוצר פרטנר חשוב, ובטח רונן רואה אתכם כפרטנרים, עם כל הוויכוחים והכול, כי הוא ותיק – בלי ויכוחים אתם לא נהנים בעבודה, כולם, אגב

יעקב אשר:  אבל כאן צריך להתייחס לזה כקופסה, לא במובן שאתם רוצים, להתחיל עכשיו להעביר חקיקה על קופסה

יעקב אשר:  זה אפילו לא קופסה, ביידיש אומרים: פישקלה

יעקב אשר:  זו קופסה קטנה שצריך למצוא בדרכים שלכם, ואני לא רוצה להיכנס לזה אפילו

יעקב אשר:  אני רוצה להיכנס רק ללו"ז ולהבנה שאי אפשר להשאיר ככה את האזרחים, אי אפשר לפגוע ולגרום למצב שזה יופלה מול זה

יוליה מלינובסקי: עוד מעט יהיה גל נסיעות, בפסח

יוליה מלינובסקי:  יהיה מטורף

יעקב אשר: צריך לקחת בחשבון ואמרנו את זה גם בישיבות הקודמות – יש לתגמל את עובדי רשות האוכלוסין, ובאמת מגיע להם שאפו גדול מכולנו, שאפו גדול על כל השנים הללו

יעקב אשר:  ואגב, שאפו גם לעובדי משרד הקליטה שעבדו קשה

יעקב אשר:  קודם כל, חייבים למצוא את התנאים הנכונים ואת הפיצוי לעבודה הזאת, את התוספות שצריכים במשמרות וכולי, בדרך מקובלת ובדרך נורמלית עם הבנה של העניין

יעקב אשר:  אבל אני מצטרף לקביעתו של מנכ"ל משרד הפנים – לא יכול להיות שהיום רק רשות האוכלוסין יעבדו בשתי משמרות

יעקב אשר:  גם משרד הקליטה – יש משבר, יש מלחמה, יש עולים, אתם חייבים לחדש את תעודות הזהות, זה שירות לעולה וזה גם שירות לאחיכם במשרד אחר שלא לפוצץ להם את הלשכות

יעקב אשר:  אם צריך בשביל זה כוח אדם, אז צריך

יעקב אשר:  אבל אם לא צריך כוח אדם, ואם כל מה שצריך זה משמרות ואפשר לעשות את זה, אז הוועדה קוראת לכם לעשות את זה וקוראת לשר הקליטה להתערב בעניין הזה, כי בסוף כולם זה ממשלה אחת ואנחנו רוצים שהדבר הזה ייפתר

יעקב אשר:      נקודה נוספת שנאמרה על ידי המנכ"ל, ולא פורטה עדיין כי זה תהליך

יעקב אשר:  הוועדה רואה חשיבות בלהתחיל להכין את האפשרויות של מכשירים דיגיטליים שיחסכו הרבה מאוד עבודה

יעקב אשר:  זה קיים, ואני מבין שיש אפילו דגם שבדקתם ובודקים, ונכנס לפיילוט כזה או אחר

יעקב אשר:  לא הרחבנו את הדיבור על זה, ובכוונה לא הרחבתי את הדיבור על זה, כי הפיילוט ובדיקת מכשיר זה עבודה בשביל הלאה, זה לא הפתרון

יעקב אשר:  הפתרון כרגע הוא רק דבר אחד – תגבור של עובדים, תגבור של משמרות, גם בלשכות, גם בארבל, גם במדפיס הממשלתי, תוך התחשבות והסכמה עם העובדים

יעקב אשר:  זה כרגע שם המשחק, וסיוע של משרדי ממשלה שצריכים לסייע אחד לשני בעניין הזה

יעקב אשר:      ודבר אחרון שאני מציע, אדוני המנכ"ל – אתם הולכים לפתוח את הלשכות האלה וקבענו זמן - - -     

יוליה מלינובסקי: מתי?     

יעקב אשר: קבענו זמן ויצא סיכום

יעקב אשר:  דיברנו שתוך שבוע נקבל סטטוס

יעקב אשר:  אחרי הסטטוס אני אדע

יעקב אשר:  הרצון של המנכ"ל וגם הרצון של האוצר אחרי הישיבה הזאת היום, שזה יהיה כמה שיותר מהר

יעקב אשר:  אבל אני מציע למשרד הפנים, ברגע שיהיה את ה-go על אותה משמרת מארבע אחר הצוהוריים ל-12 בלילה, קמפיין פרסומי שיעודד אנשים לקבוע תורים כדי שהשעות האלה לא יישארו ריקות

יעקב אשר:  אלה שעות קצת קשות, ואנשים יגידו, למה אני צריך לבוא בלילה?     

יוליה מלינובסקי: לא, להיפך

יוליה מלינובסקי:  אחרי העבודה זה מצוין

תומר רוזנר: להיפך, יהיה לך ביקוש יתר לשעות האלה

תומר רוזנר:  זה יותר נוח

יעקב אשר: אז שיהיה ביקוש יתר

יעקב אשר:  הלוואי שיהיה ביקוש יתר

יעקב אשר:  זה זימון תורים, זה בסדר גמור

יעקב אשר:  זה גם ייתן לנו תמונת מצב יותר טובה

יוליה מלינובסקי: אדוני היושב-ראש, קח בחשבון שבעוד חודשיים פסח

יוליה מלינובסקי:  אם לא תעשה את זה עכשיו, בפסח תהיה לך פה קטסטרופה

יעקב אשר: ניתנה פה גם התשובה של מה שאפשר להאריך בדרכונים זרים כדי להפחית את הדברים

יעקב אשר:  פסח מתקרב וצריך לקחת את זה בחשבון, כי אחרי פסח מגיע גם הקיץ וחופשות

יעקב אשר:      אני מודה למנכ"ל משרד הפנים

יעקב אשר:  מנכ"ל חדש עם משרד ענק שמוקדש לעניין הזה, והאג'נדה של משרד הפנים היא לפתור את המשבר הזה

יעקב אשר:  אני מבקש את התגייסות הממשלה כולה

יעקב אשר:  אנחנו נמשיך ונעקוב אחרי העניין הזה, ובעזרת השם, אני מקווה שנהיה אנשי בשורות

יעקב אשר:  היום אנחנו יוצאים עם בשורות ראשוניות, שברגע שהן יהפכו למציאות אז תהיה הבשורה בפועל

יעקב אשר:  ואני אומר לכם, הן יהפכו למציאות, בכל אופן בכל מה שתלוי בי

יעקב אשר:  תודה רבה

יעקב אשר:  הישיבה נעולה